«Κοιμάμαι καλύτερα το βράδυ, μέσα σ’ ένα λεπτό…»! | Η ΡΟΔΙΑΚΗ\n«Κοιμάμαι καλύτερα το βράδυ, μέσα σ’ ένα λεπτό…»!\nΜαζεύει σκουπίδια, χαρτιά απ’ τους δρόμους, τα πάρκα, τις αλάνες, κι είναι καλά\nΑναγνώστηκε 8557 φορές\nΗμερομηνία 29/06/18 18:55\nΑυτά τα φωτεινά παραδείγματα, που είναι απλοί, καθημερινοί άνθρωποι, οι οποίοι αισθάνονται ότι κάνουν το καθήκον τους, αυτά πρέπει να αναδεικνύονται. Κι είναι πολλοί εκεί έξω που από μια δική τους, εσωτερική παρόρμηση, κάνουν τον κόσμο καλύτερο, κι εμάς τους υπόλοιπους να λέμε «υπάρχουν και καλοί άνθρωποι και δεν είναι αυτοί που νομίζαμε»…\nΟ Μιχάλης Καραγιάννης, ούτε το όνομά του δεν ήθελε να γράψω ούτε φωτογραφία του να μπει, βγαίνει από τις 6 το πρωί και μέχρι τις 08:30 μαζεύει χαρτιά, σκουπίδια, καθαρίζει πάρκα και αλάνες σε μια ακτίνα που όλο και μεγαλώνει. Είναι ευγνώμων που η ζωή του φέρθηκε καλά, και ξεπληρώνει!\nΠώς ξεκινήσατε να μαζεύετε σκουπίδια, τι σας έκανε να πάρετε την κατάσταση στα χέρια σας;\nΕίμαι συνταξιούχος 10 χρόνια. Περπατούσα στο δρόμο, κι έβλεπα τουρίστες να βγάζουν φωτογραφίες και λέω, «αυτοί οι άνθρωποι δεν θα ξαναπατήσουν». Είπα να βοηθήσω, να ξεκινήσω να κάνω 200 μέτρα. Έσκυβα, μάζευα χαρτιά, μπουκάλια νερού, κόκα κόλα, άδεια πακέτα τσιγάρα, είχα μια σακούλα τα ‘ριχνα μέσα. Σιγά-σιγά απλωνόμουν, κι έφτασα να κάνω από τα φανάρια της Βορείου Ηπείρου και Παπαλουκά και το πάρκο εκεί απέναντι από το σχολείο, το οποίο καθαρίζω δύο φορές την ημέρα. Όποτε περάσετε δεν θα βρείτε τίποτα μέσα. Και τα παιδιά που σχολάνε στις 13:15 μπαίνουν όλα μέσα, 35 παιδιά ενώ πρώτα δεν έμπαιναν. Είναι μεγάλη ευτυχία αυτό. Μπαίνουν μαζί με τους γονείς τους και παίζουνε.\nΠοιο σχολείο είναι εκεί που καθαρίζετε και ποιο πάρκο;\nΕκεί είναι το 12ο Δημοτικό. Καθαρίζω το πάρκο που λέγεται «Ηρώων Κασιωτών Αγωνιστών» και βρίσκεται απέναντι. Εδώ κι επτά χρόνια το κάνω αυτό.\nΣήμερα ποια είναι η …ακτίνα δράσης σας;\nΌλη η Βορείου Ηπείρου και φτάνω στο Μόντε Σμιθ, στις κεραίες περίπου ενάμιση χιλιόμετρο, συν την οδό Ενόπλων Δυνάμεων στο φούρνο του Νικολαΐδη από πίσω όπου υπάρχει και μια μεγάλη αλάνα. Εκεί να δείτε σκουπίδι.\nΚαι τα καθαρίζετε κάθε μέρα!\nΕίναι παιδιά που παίζουνε ποδόσφαιρο και τι δεν ρίχνουν κάτω. Έπαθα ζημιά στα γόνατα λόγω του ότι λύγιζα κάθε δύο μέτρα τα γόνατά μου για να σκύψω να μαζέψω. Ο κ. Κυβερνητάκης, ο ορθοπεδικός γιατρός μ’ έκανε καλά, ξέροντας τι κάνω και με βοήθησε χωρίς να μου πάρει ούτε ένα ευρώ. Δυό χρόνια με κούραρε και μ’ έκανε απολύτως καλά.\nΕσείς όμως κάτι άλλο βρήκατε για να διευκολύνετε το …έργο σας! Κάνατε πατέντα!\nΒρήκα ένα σκουπόξυλο για να μη σκύβω, κι έχω δέσει πάνω ένα μεγάλο ατσαλόκαρφο και μαζεύω τα πάντα. Ακόμα και γόπες από τσιγάρα καρφώνω. Έχω μάθει να πετυχαίνω το στόχο με την πρώτη (γέλια). Κάθε μέρα ένα δίωρο, από τις 6 το πρωί έως τις 8-8:30. Χριστούγεννα, Πάσχα ανήμερα και τα Σαββατοκύριακα και το χειμώνα…\nΘα μπορούσατε ως συνταξιούχος να είστε στο καφενείο εκείνη την ώρα!\nΠάμε με τη γυναικούλα μου σε καφετέρια, το απόγευμα.\nΤότε όταν έπαθαν ζημιά τα γόνατά σας δεν σκεφτήκατε να σταματήσετε;\nΌχι, το μυαλό μου δούλευε και σκεφτόμουν πώς θα συνεχίσω αυτό που κάνω για να ‘ρχονται τουρίστες, να δουλεύει ο κόσμος.\nΤι ωραίο ήταν αυτό που είπατε, «για να ‘ρχονται τουρίστες, να δουλεύει ο κόσμος…»!\nΜα, για τη Ρόδο. Ήρθε ο δήμαρχος ο κ. Χατζηδιάκος δυό-τρεις φορές και με βρήκε την ώρα που καθάριζα και μου ‘δωσε συγχαρητήρια και μου είπε να με καλέσει στο γραφείο του να με τιμήσει, αλλά αρνήθηκα, ευγενικά. Γιατί τι κάνω;\nΑλήθεια, γιατί το κάνετε ανελλιπώς, τόσα χρόνια κάθε μέρα δύο ώρες, με βροχή, με κρύο, με ζέστη;\nΓιατί είμαι ευγνώμων, κορίτσι μου. Δούλευα στην Ολυμπιακή, είμαι από φτωχή οικογένεια, από αγροτική, από την Ιαλυσό. Μου δόθηκε η ευκαιρία να δουλέψω στη ζωή μου στην Ολυμπιακή και να αλλάξει η ζωή μου, να γίνω άνθρωπος, να παίρνω καλά λεφτά, να πάω ταξίδια, ν΄ ανοίξουν οι ορίζοντές μου. Ήθελα να ανταποδώσω και βρήκα αυτόν τον τρόπο.\nΣυνεργασία με το Δήμο έχετε;\nΥπάρχει Τμήμα που πρέπει να πάρω τηλέφωνο έξι-επτά φορές για να πάνε και το κάνω γιατί οι γάτες κι οι σκύλοι τα απλώνουνε. Θέλω όμως να ευχαριστήσω προσωπικά τον κ. Νώντα Γιάννακα, προϊστάμενο ενός τμήματος της Καθαριότητας του Δήμου Ρόδου και τον κ. Σταύρο προϊστάμενο της ιδιωτικής εταιρίας που ανέλαβε το έργο της Καθαριότητας μαζί με το Δήμο που μ’ ένα τηλέφωνο αμέσως κινητοποιούνται.\nΧαιρόμαστε που είστε έτσι και σας ευχαριστώ εκ μέρους όλων πιστεύω!\nΗ ικανοποίηση είναι πρώτα δική μου. Κοιμάμαι το βράδυ καλά, μέσα σε ένα λεπτό.


4 πρωτιές στις αυξήσεις τιμών | Chios News\nΑρχική Νέα Οικονομία 4 πρωτιές στις αυξήσεις τιμών\n4 πρωτιές στις αυξήσεις τιμών\nAκάθεκτη συνεχίζει η κερδοσκοπία στη χώρα μας διογκώνοντας την ακρίβεια και… πυρπολώντας το εισόδημα των νοικοκυριών.\nΔύο έρευνες της Eurostat και της γενικής διεύθυνσης Eνέργειας της Eυρωπαϊκής Eπιτροπής αναδεικνύουν, μάλιστα, την Eλλάδα ανάμεσα σε άλλα κράτη της Eυρωπαϊκής Eνωσης πρωταθλήτρια στις αυξήσεις τιμών σε βασικά αγαθά και υπηρεσίες, όπως σε τσιγάρα και ποτά, σε ρούχα και παπούτσια, στις μεταφορές, στην ψυχαγωγία και στον πολιτισμό κ.λπ.\nTαυτόχρονα, οι Eλληνες καταναλωτές είναι ίσως τα μεγαλύτερα θύματα της κερδοσκοπίας του κυκλώματος της αγοράς των καυσίμων. Oι μειώσεις περνούν «ψαλιδισμένες» στα πρατήρια. Διυλιστήρια, εταιρείες εμπορίας και πρατήρια, που δραστηριοποιούνται στη χώρα μας, ανεβάζουν την Eλλάδα στις υψηλότερες θέσεις των 25 κρατών-μελών της EE, ως προς τις προ φόρων τιμές του πετρελαίου κίνησης και της αμόλυβδης βενζίνης.\nEιδικότερα, σύμφωνα με την έρευνα της Eurostat, οι Eλληνες σε σχέση με τους υπόλοιπους Eυρωπαίους που συναλλάσσονται με το ευρώ, πληρώνουν ακριβότερα προϊόντα και υπηρεσίες. Tελευταία στοιχεία της ευρωπαϊκής στατιστικής υπηρεσίας έδειξε κατά το διάστημα Nοεμβρίου 2005 – Nοεμβρίου 2006 την Eλλάδα στην πρώτη θέση ως προς το ύψος των ανατιμήσεων σε τέσσερις από τις συνολικά 12 κατηγορίες προϊόντων και υπηρεσιών. Eπωμιστήκαμε, δηλαδή, σε σχέση με τους υπόλοιπους Eυρωπαίους που πληρώνουν με ευρώ, τις υψηλότερες αυξήσεις στα αλκοολούχα ποτά και τα τσιγάρα, στα ρούχα και τα παπούτσια, στις μεταφορές αλλά και σε ψυχαγωγία και πολιτισμό.\nΠιο αναλυτικά, οι Eλληνες καταναλωτές πλήρωσαν ακριβότερα κατά 10,7% τα ποτά που ήπιαν και τα τσιγάρα που κάπνισαν. H Iταλία ήταν στη δεύτερη θέση με μέση αύξηση 5%, η Γερμανία στην τρίτη με 3,9% και ακολούθησαν το Λουξεμβούργο με 3,3% και η Oλλανδία με 1,4%.\nTις μεγαλύτερες αυξήσεις τιμών έκαναν οι επιχειρήσεις ένδυσης και υπόδησης που βρίσκονται στην Eλλάδα. Mάλιστα, το ποσοστό ανατίμησης σε έναν χρόνο ήταν 3,2%. Mάλιστα εμείς επωμιστήκαμε σε σχέση με τους άλλους Eυρωπαίους συμπολίτες μας υπερδιπλάσιες ανατιμήσεις. Δηλαδή, η μέση αύξηση στη Γαλλία ήταν 0,5%, στην Iταλία ήταν 1,4%, στην Iσπανία 1,3% και στην Oλλανδία 1,2%.\nAλλά και για τις μετακινήσεις μας πληρώσαμε τα ακριβότερα εισιτήρια και κόμιστρα. Oι μεταφορές στη χώρα μας ανατιμήθηκαν 2,1%. Aντίθετα, στην Iταλία 1,3%, στη Γερμανία και στη Γαλλία 0,8%, ενώ στην Iσπανία η αύξηση ήταν 0,5%. Tις υψηλότερες αυξήσεις για την ψυχαγωγία, τη διασκέδασή τους, πηγαίνοντας σε ένα θέατρο ή κινηματογράφο, πλήρωσαν πάλι οι Eλληνες. Στην κατηγορία «ψυχαγωγία – πολιτισμός»η χώρα μας είχε το μεγαλύτερο ποσοστό ανατίμησης (3,5%). Xαμηλότερες ήταν οι αυξήσεις στην Iρλανδία (2,4%), το Λουξεμβούργο (1,3%), ενώ στην Oλλανδία και τη Φινλανδία ήταν μόλις 0,6% και 0,2%, αντίστοιχα.\nΣτις τηλεπικοινωνίες δύο κράτη η Φιλανδία και η Eλλάδα είναι οι μόνες με αυξήσεις στα τέλη. H ανατίμηση στη σκανδιναβική χώρα ήταν 1,2% και στην αγορά μας ήταν 0,4%.


Τους εντόπισαν να ακρωτηριάζουν κουτάβια προκειμένου να τα πουλήσουν για καθαρόαιμα! | Any species, any size, any color.\nΤους εντόπισαν να ακρωτηριάζουν κουτάβια προκειμένου να τα πουλήσουν για καθαρόαιμα!\nΑπό ΛΕΩΝ On Παρασκευή, 1 Ιουλίου 2011 0 ΠΑΤΟΥΣΕΣ\nΗ Τζίνα Χατζηκάλφα κατήγγειλε την περασμένη Δευτέρα - και μέσω facebook - ότι άνδρες εντοπίστηκαν να κόβουν (!) τα δάχτυλα στα πίσω πόδια κουταβιών στην περιοχή των Άνω Λιοσίων. Το σκηνικό της φρίκης είχε στηθεί – όπως τελικά αποδείχτηκε – το απόγευμα της 27ης Ιουνίου επί της οδού Κωνσταντινουπόλεως και Καλλινίκου πίσω από το γήπεδο του Ακράτητου. Η κα Χατζηκάλφα μόλις αντιλήφθηκε ότι τρία κουτάβια ούρλιαζαν, πήγε στη μάντρα του σπιτιού της και είδε ότι κάτι ύποπτο γινόταν στην αυλή των γειτόνων της.\nΤότε κάλεσε την Αστυνομία, η οποία έφτασε στο σημείο, βρήκε τα σκυλάκια, βιντεσκοπημένο υλικό με άγνωστο περιεχόμενο, και άλλα πειστήρια, που είχαν στο σπίτι τους οι Ρώσοι βασανιστές των σκυλιών. Οι δράστες εμφανίζονται ως εκτροφείς (προφανώς παράνομοι) και «καλλωπίζουν» πετσοκόβοντας χωρίς αναισθησία (!) κουτάβια (κόβουν αυτιά και δάχτυλα), προκειμένου να τα παρουσιάσουν ως καθαρόαιμα, ώστε να τα πουλήσουν έναντι του ποσού των 300 ευρώ το καθένα.\nΟι αστυνομικοί συνέταξαν τη σχετική αναφορά - μετά την επιτόπια έρευνα - και σχηματίζεται δικογραφία, αλλά δεν έκαναν προσαγωγές. Περισσότερες λεπτομέρειες δεν έχουν γίνει ακόμα γνωστές, καθώς αντίγραφο της αναφοράς θα πάρει η καταγγέλουσα την ερχόμενη Παρασκευή.\nΟι δράστες απείλησαν βέβαια φραστικά την κα Χατζηκάλφα - που έκανε την καταγγελία σε βάρος τους - η οποία ευτυχώς είχε για συμπαραστάτες τον Μάνο και την Ελένη, που έσπευσαν στο σημείο μόλις είδαν την έκκληση που έκανε μέσω facebook. Αμέσως μετά τις απειλές της εξήγησαν - όπως είπε στο www.zoosos.gr - ότι το έκαναν «για να στείλουν τα σκυλιά σε έκθεση στη Γερμανία»!\nΣτους αστυνομικούς είπαν ότι το κάνουν αυτό «γιατί έτσι πρέπει για τη ράτσα τους» και φυσικά για να τα πουλήσουν 300 ευρώ το ένα. Οι αστυνομικοί όμως δεν ζήτησαν να δουν, ούτε καν εάν έχουν άδεια εκτροφέα οι δράστες, καθώς το έγκλημα πέραν της κακοποίησης, είναι τελικά και οικονομικό, εάν σχετική άδεια εμπορίας ή εκτροφής δεν υπάρχει και διακινείται μαύρο χρήμα...\nΑυτοί οι «μαφιόζοι» της περιοχής επί της ουσίας παίρνουν ημίαιμα σκυλιά και με βάναυσο τρόπο, χωρίς αναισθησία, τα «μετατρέπουν» σε καθαρόαιμα! Δυστυχώς τα τρία κουτάβια μαζί με την μάνα Πίτμπουλ παραμένουν υπό την κατοχή τους. Όμως τώρα πια θα πρέπει ο εισαγγελέας να ζητήσει όχι μόνο να φύγουν από εκεί τα ζώα, αλλά και ποτέ στο μέλλον να μην αποκτήσουν άλλα, αφού πρώτα τιμωρηθούν, οι δράστες.\nΠαρακολουθούμε στενά την υπόθεση και την έχουμε θέση υπ’ όψη της Συντονιστικής Επιτροπής 110 Φιλοζωικών Σωματείων. Για ό,τι νεότερο θα σας κρατάμε ενήμερους…


Δεν θέλουμε μια γερμανική Ευρώπη, θέλουμε μια ευρωπαϊκή Γερμανία1 - Χανιώτικα Νέα\nΔεν θέλουμε μια γερμανική Ευρώπη, θέλουμε μια ευρωπαϊκή Γερμανία1\nΣτο τελευταίο μας σημείωμα είχαμε αναφερθεί στην ετήσια γενική συνέλευση του ΟΗΕ που αποκάλυψε την αποδυνάμωση της Δύσης. Μια νέα οπτική, στην οποία έχουμε αναφερθεί πολλές φορές για να δείξουμε πως οι αποφάσεις της ΕΕ είναι λανθασμένες ανά περίπτωση, αλλά και στο σύνολό τους. Δεν θέλουμε μια γερμανική Ευρώπη, θέλουμε μια ευρωπαϊκή Γερμανία υποστηρίζουν πολλοί πλέον, όπως και εγώ σε παλαιότερα σημειώματά μου. Δεν αρκεί να μην παίρνει θέση ο νυν πρόεδρος της Επιτροπής για τον ιταλικό προϋπολογισμό, ή ο αρμόδιος επίτροπος.\nΠέρασαν δύο εβδομάδες από τότε που το γερμανικό αριστερό κίνημα «Aufstehen» σχηματίστηκε επισήμως – και σύμφωνα με δικά τους στοιχεία, έχει ήδη περισσότερους από 140.000 υποστηρικτές. Φωνές αρχίζουν να ακούγονται και κριτικές να αναπτύσσονται. Ο ένας υποστηρίζει ότι «Η πολιτική έχει καταστρέψει την κοινωνική συνοχή στη Γερμανία, η χώρα έχει βιαστεί. Υπάρχει, ωστόσο, μια ευρεία πλειοψηφία στον πληθυσμό υπέρ μιας κοινωνικής και ειρηνικής πολιτικής καθώς και της προστασίας του περιβάλλοντος – αλλά όχι στη γερμανική Βουλή».\nΗ θεματολογία της «αντίθεσης» ‘όπως θα μπορούσαμε να τη χαρακτηρίσουμε αφορά την αντίθεσή τους στην προσωρινή εργασία, τις προσωρινές συμβάσεις, τις συντάξεις φτώχειας, τις εξαγωγές όπλων και τη φορολογική δικαιοσύνη. Οι ίδιοι οι Γερμανοί δεν πολυπιστεύουν ότι πρέπει να ασχολούνται με το μεταναστευτικό και τους πρόσφυγες, αγνοώντας, ή βάζοντας δε δεύτερη θέση τα καυτά κοινωνικά προβλήματα. Η κριτική που αναπτύσσεται σταδιακά αφορά και την εσωτερική αγορά της ΕΕ, ποτυ έχει τον ίδιο γενετικό κώδικα με τη συμφωνία TTIP για την προστασία των δικαιωμάτων των εταιρειών: για παράδειγμα όταν πρόκειται για την ανάθεση δημοσίων συμβάσεων στον φτηνότερο πάροχο υπηρεσιών. Ίσως να μην εντάσσεται στην κριτική αυτή, η φορολογική πολιτική, όπου όλοι ενδιαφέρονται για περισσότερη ευρωπαϊκή συνεργασία.\nΠολλοί κύκλοι επίσης ανησυχούν για τη λανθασμένη πορεία του Γάλλου προέδρου Μακρόν, που προσπαθεί να αποκτήσει για τον εαυτό του την εικόνα ενός ευρωπαίου πρωτοπόρου. Αλλά όταν ήρθε η εισαγωγή ενός ευρωπαϊκού φόρου επί των χρηματοπιστωτικών συναλλαγών, αυτός ήταν εκείνος που το εμπόδισε επειδή οι γαλλικές τράπεζες έχουν πολλά οικονομικά συμφέροντα στους ισολογισμούς τους.\nΔυστυχώς καταλήγει κανείς στο συμπέρασμα ότι η συμπόρευση του γαλλο-γερμανικού άξονα δεν εξυπηρετεί πλέον τα συμφέροντα των κρατών μελών, εκτός εκείνων που κερδίζουν από την πρακτική που ακολουθείται. Τα τεκταινόμενα με τους Ιταλούς θα αποδείξουν «του λόγου το αληθές», θεσμοί που ξεκαθαρίζουν ότι δε θέλουν να γίνουν Ελλάδα. Πούσαι Σόιμπλε να δεις τα χάλια του μοντέλου σου. Θα πρέπει να αναμείνουμε με ενδιαφέρον που θα καταλήξει η διένεξη με τη μη έγκριση του σχεδίου του ιταλικού προϋπολογισμού σε ένα ψυχροπολεμικό κλίμα που επενεργούν τόσο ο ήδη αρχόμενος εμπορικός πόλεμος, όσο και το μεταναστευτικό που απειλεί πολλές ευρωπαϊκές δομές και ιδέες.\nΓια παράδειγμα, για τον εμπορικό πόλεμο που διεξάγεται ήδη ή θα επεκταθεί2 (πριν 10 μέρες περίπου), ότι οι πόλεμοι έχουν το χαρακτηριστικό, ότι μέχρι την ημέρα πριν από την εκδήλωση των κανείς δεν γνωρίζει το αναπόφευκτο τους. Η επίπληξη, ο κυνισμός και η ανοησία μοιάζουν με ένα βλαβερό κοκτέιλ που το έχει περιγράψει με γλαφυρότητα ήδη από το 1935 ο Ζαν Ζυροντού στη θεατρική παράσταση «ο Τρωικός πόλεμος που δεν θα λάβει χώρα»3.\nΟ εμπορικός πόλεμος του Donald Trump δεν αποτελεί εξαίρεση. Μας είπαν έξι μήνες ότι οι απειλές του Προέδρου των Ηνωμένων Πολιτειών είναι μόνο μια στάση για να αναγκάσουν τους εμπορικούς «εταίρους» του να διαπραγματευτούν και ότι τελικά θα αποφευχθεί η τελική αντιπαράθεση. Αλλά ο γνωστός Κλαούσεβιτς στο βιβλίο του «Τα του πολέμου» υπενθυμίζει ότι «Στον πόλεμο, όλα είναι απλά, αλλά το απλούστερο είναι δύσκολο».\nΕδώ αναφέρουμε και το περίφημο «Δόγμα του Big Stick», στο οποίο φαίνεται ότι έχει αφιερωθεί η πολιτική της Ουάσιγκτον. Η φορολογία των εισαγωγών έχει αντικαταστήσει το πυροβόλο όπλο. Μέχρι σήμερα, οι Ηνωμένες Πολιτείες έχουν αυξήσει τα τιμολόγια για το ήμισυ των προϊόντων που προέρχονται από την Κίνα. Το Πεκίνο απάντησε, οπότε σύντομα τα πολεμικά πεδία θα βρίσκονται στα λιμάνια των ακτών των ΗΠΑ. Και εδώ οι αμερικάνοι έχουν προχωρήσει ως προς τις εμπορικές τους σχέσεις με τους Ευρωπαίους, Μεξικανούς και Καναδούς συμμάχους τους για την έλλειψη του δίκαιου εμπορίου, που ακουμπά επιμελώς το Πεκίνο και σύμφωνα με ειδικούς μπορεί να θεωρηθεί και δικαιολογημένη. Και τούτο γιατί στην Κίνα δεν έχει παρατηρηθεί μεταμόρφωση σε μια οικονομία της αγοράς, όπως ήλπιζαν οι δυτικές χώρες όταν συμφώνησαν το 2001 να ενταχθούν στον Παγκόσμιο Οργανισμό Εμπορίου (ΠΟΕ). Το κράτος παραμένει πανταχού παρόν με τη χορήγηση επιδοτήσεων για στρατηγικούς ή προβληματικούς τομείς. Οι δημόσιες επιχειρήσεις εξακολουθούν να αποτελούν τη ραχοκοκαλιά του οικονομικού ιστού.\nΚαι εδώ πρέπει να τονίσουμε το «Κινέζικο λάθος» που αφορά το σύνθημα του Πεκίνου «Made in China 2025», του οποίου η φιλοδοξία είναι να καταστήσει την Κίνα παγκόσμιο ηγέτη στην καινοτομία μέσω ευρείας παρέμβασης. της δημόσιας εξουσίας. Αυτό ανησύχησε τους δυτικούς ενώ αν προχωρούσε ο Πρόεδρος Xi Jinping, όπως έπραττε η Κίνα μέχρι τότε, θα μπορούσε να φτάσει στην αναζήτηση της παγκόσμιας ηγεσίας σχετικά αναίμακτα. Φαίνεται ότι ο Κινέζος πρόεδρος δεν είχε τη σοφία να συνεχίσει, ήσυχα και αόρατα! Αλλά και ο Τραμπ μάλλον ανόητος είναι αν πραγματικά πιστεύει ότι τα τελωνειακά εμπόδια θα σταματήσουν την πορεία της ιστορίας και την οικονομική άνοδο της Κίνας. Η στρατηγική αυτή υπόσχεται τόσο αποτελεσματική όσο η γραμμή Μαζινό: αδιαπέραστο τείχος στη θεωρία, η οποία αποδείχθηκε εύκολα να καταστρατηγηθεί στην πράξη, περνώντας τα γερμανικά τανκς μέσα από τα δένδρα στις Αρδέννες, χωρίς να καταλάβουν τίποτα οι Γάλλοι!!!\nΑλλά ο Τραμπ, παρά το ότι είναι επιχειρηματίας ο ίδιος, ωθεί την κεντρική τράπεζα των ΗΠΑ (Federal Reserve) να επιταχύνει την άνοδο των επιτοκίων που θα έχει ως άμεσο αποτέλεσμα την ενίσχυση του δολαρίου. Αυτή η άνοδος στο δολάριο θα ενισχύσει την ανταγωνιστικότητα των κινεζικών αγαθών, αντισταθμίζοντας εν μέρει τις επιπτώσεις των αυξήσεων των φόρων.\nΑυτό είναι ένα πρώτο ψήγμα της βλακείας των βισώνων να μάχονται στο βάλτο, διαλύοντας ουσιαστικά τα κεφάλια των βατραχιών που βρίσκονται στο δρόμο τους.\nΗ πολιτική του Τραμπ είναι εξαιρετικά αντιπαραγωγική. Η θύελλα του απειλεί να διαταράξει τις αλυσίδες εφοδιασμού του παγκόσμιου εμπορίου, να αποδυναμώσει την αμερικανική οικονομία, μειώνοντας την προβολή των επενδυτών και υπονομεύοντας την ανταγωνιστικότητα των τελευταίων αυξάνοντας το κόστος παραγωγής. Ο κίνδυνος αποσταθεροποίησης της παγκόσμιας οικονομίας πρέπει να μας απασχολήσει.\n8 Οκτωβρίου 2018 10:44 πμ


Το αρχαιότερο υλικό στη Γη που ανακαλύφθηκε σε μετεωρίτη - CircoGreco\n- 16:44 - 14/01/2020\n23 Οκτ στις 20:19\nΑμερικανοί επιστήμονες υπολόγισαν ότι υπάρχουν περίπου 1.000 άστρα, αρκετά από αυτά με πλανήτες, από όπου οι εξωγήινοι -αν υπάρχουν- μπορούν να δουν από μακριά τη Γη ως εξωπλανήτη. Τα εν λόγω άστρα, παρόμοια με τον Ήλιο, βρίσκονται σε κατάλληλη θέση και αρκετά κοντινή απόσταση για να μπορεί κάποιος παρατηρητής σε αυτά…\n24 Σεπ στις 8:14\n23 Σεπ στις 9:04\n30 Αυγ στις 0:19\nΧρόνο με το χρόνο μεγαλώνει το ψηφιακό αποτύπωμα της ανθρωπότητας στον πλανήτη, καθώς ολοένα περισσότεροι φυσικοί πόροι (ορυκτά καύσιμα, πρώτες ύλες κ.α.) μετατρέπονται σε ψηφιακές πληροφορίες, με αποτέλεσμα η ψηφιακή οικονομία της γνώσης να διευρύνεται συνεχώς. Η ψηφιακή πληροφορία εξελίσσεται στην πέμπτη κατάσταση της ύλης, μαζί με τη στερεά ύλη,…\n23 Αυγ στις 17:44\nΗ ομορφιά της Γης στις αεροφωτογραφίες του Tobias Hägg (pics)\nΠώς βλέπει ένα πουλί τους ωκεανούς και τα δάση της Γης; Απάντηση είναι οι αεροφωτογραφίες του με έδρα τη Στοκχόλμη φωτογράφου Tobias Hägg. Κάνε…\n23 Αυγ στις 14:31\nΣυνολικά, 28 τρισεκατομμύρια τόνοι πάγου έχουν εξαφανιστεί από την επιφάνεια της Γης από το 1994. Αυτό είναι αρνητικό συμπέρασμα πολυετών ερευνών βρετανών επιστημόνων απο…


ΠΑΣ ΓΙΑΝΝΙΝΑ - ΠΑΝΑΘΗΝΑΪΚΟΣ (6/3/21) | ΠΡΟΓΝΩΣΤΙΚΑ - ΣΤΟΙΧΗΜΑ - ΑΝΑΛΥΣΕΙΣ\nSuper League Interwetten 5 Μαρ 2021 23:50\nΚωδ. ΟΠΑΠ: 566\nΑπόσταση: 416 χλμ\nΠΑΣ ΓιάννιναΤελευταία εντός:\n*Μετράει 1 γκολ στα τελευταία 276 λεπτά στη SL\n*Προέρχεται από 9/10 N/G & Under 2.5 στη SL\n*Έχει την 3η χειρότερη επίθεση (8 γκολ) της SL εντός\n*3/4 τελευταία ματς με τον ΠΑΣ έχουν βγει G/G & Over 2.5\n*Tελευταία νίκη στα Γιάννενα: 0-3 στις 14/2/2016\n*Προέρχεται από 5/6 G/G σε SL & Κύπελλο\nΑ' Γύρος: Για τη SL: Παναθηναϊκός - ΠΑΣ 2-0 (12/12/2020). Για το Κύπελλο: ΠΑΣ - Παναθηναϊκός 2-1 (18/2/2021), Παναθηναϊκός - ΠΑΣ 1-2 (3/3/2021)\nΠΑΣ Γιάννινα: Ο ΠΑΣ Γιάννινα πέτυχε σπουδαία πρόκριση μεσοβδόμαδα μέσα στη Λεωφόρο, επικρατώντας του Παναθηναϊκού -όπως και στον 1ο προημιτελικό του Αγρινίου- για το Κύπελλο με 2-1. Εξασφάλισε την πρόκριση, ουσιαστικά, στο 9' (0-2, αυτογκόλ Χατζηθεοδωρίδης από σέντρα του Μιλιντσεάνου στον Ελευθεριάδη), προηγήθηκε στο 2' με τον πρώην παίκτη των «πράσινων» Παντελάκη (ασίστ Καρτάλης). Όταν δέχτηκε το 1-2 στο 74' είχαν όλα κριθεί, άφησε πολύ καλές εντυπώσεις το κοουτσάρισμα και η διαχείριση του Αργύρη Γιαννίκη. Στο Πρωτάθλημα προέρχεται από το 0-0 στη Λαμία, σε ένα από τα πιο μέτρια παιχνίδια του ΠΑΣ στη SL. Απείλησαν ελάχιστα οι Γιαννιώτες, θα μπορούσαν μάλιστα να έχουν βρεθεί πίσω στο σκορ στη χαμένη ευκαιρία του Αραμπούλι. Επέστρεψαν στη βάση τους μετά από 1 εβδομάδα περίπου. Ταξίδεψαν οδικώς στη βάση τους την Πέμπτη (4/3), θα υποδεχθούν τον Παναθηναϊκό ουσιαστικά με 1 γεμάτη προπόνηση. Στόχος, πλέον, η όσο το δυνατό καλύτερη παρουσία στα ημιτελικά του Κυπέλλου.\nΑγωνιστικά Νέα: Μεθυσμένη πολιτεία θυμίζουν τα Γιάννενα, μετά τον θρίαμβο στο Κύπελλο. Αγωνιστικά είναι αχαρτογράφητα τα πάντα, αναφορικά με το πλάνο του κόουτς Γιαννίκη για το ματς και κυρίως αν θα ξεκουράσει βασικούς παίκτες που αγωνίστηκαν στη Λεωφόρο την Τετάρτη (3/3). Στα γνωστά αγωνιστικά νέα ο Λεό (ΜΕ, 20/2) αποτελεί παρελθόν και δεν λογίζεται πλέον ως απουσία, ενώ τραυματισμούς αντιμετωπίζουν οι Οικονομόπουλος (Α, 9/0) και Σιόντης (Μ, 17/0).\nΠιθανή ενδεκάδα: (4-4-2): Λοντίγκιν - Σάλιακας, Κάργας, Eραμούσπε, Πίρσμαν (Πήλιος) - Ελευθεριάδης (Μπρένερ), Κάστρο, Νάουμετς (Ντομίνγκεθ), Καρτάλης - Παμλίδης, Κρίζμαν\nΠαναθηναϊκός: Ο Παναθηναϊκός βυθίστηκε εκ νέου στην εσωστρέφεια και στον προβληματισμό για την αγωνιστική πορεία της ομάδας, μετά την απώλεια διεκδίκησης του Κυπέλλου που ήταν ο κύριος στόχος και φέτος. Πλέον, μόνο η 4η θέση της SL (αν το Κύπελλο καταλήξει σε ομάδα 3άδας) αποτελεί διέξοδο ευρωπαϊκής επιστροφής. Όπως συνέβη στο Αγρίνιο (ήττα 2-1), έτσι και στη Λεωφόρο ο Παναθηναϊκός ηττήθηκε με 2-1 από τον ΠΑΣ Γιάννινα. Αυτό που πείραξε περισσότερο ήταν ότι το 0-2 στο 9' τελείωσε τον επαναληπτικό προημιτελικό από νωρίς. Προδόθηκε η άμυνά του σε 2 φάσεις (το 0-1 στο 2'), στη συνέχεια πίεσε και δημιούργησε κάποιες ευκαιρίες, μειώνοντας με τον Πούγγουρα (74'). Την Πέμπτη (4/3) επισκέφθηκαν το προπονητικό κέντρο οπαδοί της ομάδας, μιλώντας με σκληρή γλώσσα εναντίον προπονητή και ποδοσφαιριστών. Δέχεται κριτική ο κόουτς Μπόλονι για τη διαχείριση των αγώνων Κυπέλλου, αλλά και του ρόστερ. Υπάρχει η εικασία ότι στα 2 τελευταία ματς της SL για την κανονική περίοδο κρίνεται το μέλλον του στην αθηναϊκή ομάδα.\nΑγωνιστικά Νέα: Δεν έπαιξε στο Κύπελλο, μένει εκτός από το ματς SL ο Βέλεθ (Α, 18/2) που γλίτωσε τη θλάση. Τελευταίο πρόβλημα ο Νιάς (Μ, 4/0), επιστρέφουν στην προεπιλογή οι Καμπετσής (Ε, 13/3), Σάντσες (Α, 13/0) που δεν μπήκαν στην αποστολή μεσοβδόμαδα. Τιμωρημένοι είναι οι Μολό (ΜΕ, 14/0), Αλεξανδρόπουλος (Μ, 19/0). Παραμένουν τραυματίες οι Κουρμπέλης (Μ, 10/1), Σαβιέρ (ΜΕ, 7/0), Μπουζούκης (ΜΕ, 9/0). Σταθερά εκτός πλάνων οι Αγιούμπ (ΜΕ, 6/0), Σερπέζης (Μ, 8/0), διαθέσιμος ο Τζαβίδας (Ε, 1/0).\nΠιθανή ενδεκάδα: (4-3-3): Διούδης - Σάντσες, Σένκεφελντ, Πούγγουρας, Χουάνκαρ - Σανκαρέ, Μαουρίτσιο, Χατζηθεοδωρίδης - Ενγκμπακοτό, Καρλίτος, Ιωαννίδης\nΟ Παναθηναϊκός έχει απουσίες και αναζητά αντίδραση. Αν μπορεί, είναι άγνωστο... Άγνωστη είναι και η προσέγγιση του ΠΑΣ. Λογικό είναι να πετούν στα σύννεφα στα Γιάννενα. Στόχος από εδώ και πέρα είναι μόνο το Κύπελλο, ωστόσο δεν υπάρχει πλήρης εικόνα για την τακτική του κόουτς Γιαννίκη για το ματς. Λογικό μοιάζει το G/G, όχι ως κορυφαία επιλογή.


katevaseta: Στην Ελλάδα 24.000 άνθρωποι πάσχουν από τη νόσο του Πάρκινσον.\nΣτην Ελλάδα 24.000 άνθρωποι πάσχουν από τη νόσο του Πάρκινσον.\nΠερισσότεροι από 1,2 εκατ. άνθρωποι ζουν με Πάρκινσον στην Ευρώπη σήμερα και αυτός ο αριθμός αναμένεται να διπλασιαστεί μέχρι το 2030. Στην Ελλάδα 24.000 άνθρωποι πάσχουν από τη νόσο του Πάρκινσον. Η μέση ηλικία εκδήλωσης της νόσου είναι τα εξήντα χρόνια, ενώ πάνω...\nRead more: http://www.enimerwsi.gr/#ixzz1rtfwtNOV


www.perahora.gr: ΧΡΟΝΙΑΡΕΣ ΜΕΡΕΣ\nΜε πόση λαχτάρα περιμέναμε αυτές τις άγιες μέρες όλα τα παιδιά! Καλοί και κακοί μαθητές. Αν και η πλειονότητα ήμασταν κακοί μαθητές.\nΌχι ότι δεν ¨παίρναμε ¨τα γράμματα αλλά δεν υπήρχαν φωτισμένοι δάσκαλοι να μας πλησιάσουν, να μας ημερώσουν, να δείξουν ενδιαφέρον για τον καθένα μας προσωπικά, να μας βοηθήσουν και τελικά να μας μάθουν. Μιας και δεν είχαμε βοήθεια από το σπίτι, οι γονείς αγράμματοι, η βέργα ήταν ο αντικαταστάτης του δάσκαλου. Αυτή μας συνέτιζε, αυτή μας πόναγε, αυτή μας έκανε να μισήσουμε τα γράμματα.\nΑναρτήθηκε από gianis στις 7:56 μ.μ.


Χαμένες ευκαιρίες από την ανάποδη…\nΤου ΚΩΣΤΑ ΜΑΥΡΙΔΗ Η πολιτική κατευνασμού της Τουρκίας όπως συνοψίστηκε πρακτικά στην πολιτική του Ελσίνκι που εφαρμόστηκε από το 1999, έχει αποτύχει εδώ και χρόνια. Τουρκικές παραβιάσεις στο εξαπλάσιο, το βάθος εισχώρησης τουρκικών πλοίων μέχρι το Σούνιο, πτήσεις τουρκικών αεροπλάνων πάνω από ελληνικά νησιά καθημερινές και τόσα άλλα. Και φυσικά, το δικαίωμα εκμετάλλευσης της Αποκλειστικής […]\nΤα λάθη του ΔΝΤ και η κυπριακή ηγεσία\nΤου Πανίκου Παναγιώτου – “Φιλελεύθερος” Τα σαΐνια του Διεθνούς Νομισματικού Ταμείου έκαναν λάθος για την Ελλάδα. Δεν υπολόγισαν σωστά τους αριθμούς. Υποτίμησαν τις συνέπειες των μέτρων. Τότε όμως, απειλούσαν θεούς και δαίμονες ότι αν οι Έλληνες δεν δέχονταν τα όσα προσπαθούσε να επιβάλει η Τρόικα, θα καταστρεφόταν η χώρα. Δεν άκουγαν τις άλλες φωνές. Δεν […]\nBy Justine Frangouli-Argyris Last week, the Speaker of the Hellenic Parliament, Evangelos Meimarakis, paid an official visit to Canada where he was received by the Speaker of the Senate, Noel Kinsella, the Speaker of the House of Commons, Andrew Scheer, and various Ministers of the Harper government.\nΤου ΚΩΣΤΑ ΜΑΥΡΙΔΗ Ένα δίλημμα κανονικά έχει δύο μόνο ενδεχόμενα εξίσου δυσβάσταχτα. Γύρω όμως από την εν εξελίξει οικονομική κρίση στήνονται διάφορα «διλήμματα» με σκοπό να υπηρετήσουν σκοπιμότητες για διαμόρφωση της κοινής γνώμης. Παραδείγματα τέτοιων «διλημμάτων» που υπηρετούν την προτίμηση εκείνου που τα παρουσιάζει υπάρχουν πολλά π.χ. ευρώ ή λίρα; σταθερότητα ή χρεοκοπία; εντός Ευρωζώνης […]\nΤου ΧΡΗΣΤΟΥ ΙΑΚΩΒΟΥ Τα κράτη του διεθνούς συστήματος έχουν ορισμένους στρατηγικούς στόχους, ανεξάρτητα αν αυτοί είναι μακροχρόνιοι ή βραχυπρόθεσμοι, έχουν συνοχή ή είναι αντιφατικοί. Με αυτό τον τρόπο, το εσωτερικό και εξωτερικό περιβάλλον μίας χώρας δημιουργεί διάφορες απαιτήσεις και είναι η πηγή προκλήσεων και ευκαιριών για την πραγματοποίηση των στόχων και των επιδιώξεων του κράτους.\nΣτον αστερισμό της ψυχρότητας\nΤου ΝΙΚΟΥ ΜΕΛΕΤΗ, Εθνος Οι ελληνοαμερικανικές σχέσεις διέρχονται μία πολύ ιδιόμορφη περίοδο που τείνει να καταστεί και προβληματική, με συνέπειες στην άσκηση εξωτερικής πολιτικής αλλά και στη συνεργασία της Αθήνας με την Ουάσιγκτον στο πλαίσιο της αντιμετώπισης της οικονομικής κρίσης.\nΣυρία, Τουρκία, Kύπρος και ανακατατάξεις\nΤου Πανίκου Παναγιώτου, “Φιλελεύθερος” Για δυο και πλέον χρόνια, η ανθρωπότητα παρακολουθεί εν μέσω συγκρουόμενων συμφερόντων τη σύγχρονη τραγωδία που εξελίσσεται στη γειτονιά της Κύπρου, με εκατόμβες θυμάτων, τεράστιες καταστροφές και στρατιές προσφύγων. Από τη μια, ετοιμάζεται διεθνής διάσκεψη για τη λήξη του εμφύλιου πολέμου στη Συρία και, από την άλλη, η Ευρωπαϊκή Ένωση αποφασίζει […]\nΤου Πάμπου Χατζηλαμπή Από ένα συνοπτικό απάνθισμα της επίκαιρης ειδησεογραφίας και της πρόσφατης μνήμης, έχουμε και λέμε:\nΚόντρες επί ερειπίων…\nΤου ΚΩΣΤΑ ΒΕΝΙΖΕΛΟΥ ΟΙ τέως και οι νυν κονταροχτυπιούνται επί ερειπίων. Και η αντιπαράθεση δεν αφορά πολιτικά ζητήματα, αλλά μια προσπάθεια επίρριψης ευθυνών και απόκτησης πλεονεκτημάτων. Σε αυτή την προσπάθεια και την αγωνία επιβίωσης/επικράτησης βγαίνουν και τα άπλυτα στη φόρα. Από τα τσιεκκούθκια μέχρι τους διορισμούς συμβούλων. Ζητήματα, βεβαίως, αρκούντως αποκαλυπτικά για τις πολιτικές πρακτικές […]\nΤουρκία: Οι Κεμαλικοί εκμεταλλεύονται τα λάθη του Ταγίπ Ερντογάν\nΤης Πραξούλας Αντωνιάδου Κυριακού Οι εξελίξεις στην Τουρκία δεν προσφέρονται για πανηγυρισμούς στην Κύπρο. Είναι σίγουρο ότι οι προσπάθειες Ισλαμοποίησης της καθημερινής ζωής των Τούρκων πολιτών καταπατούν ανθρώπινα δικαιώματα και έχουν ως εκ τούτου αρχίσει να δημιουργούν αντιδράσεις ανάμεσα στον πληθυσμό, ιδιαίτερα των πόλεων. Δεν είναι άλλωστε τυχαίο που η Ευρωπαϊκή Ένωση καλεί σε κάθε […]


ΣΕΙΣΜΟΣ 6 ρίχτερ στην Ελασσόνα: Κατέρρευσαν σπίτια και εκκλησίες, ζημιές σε σχολεία - newsellada.gr\n03/03/2021 | 16:0203/03/2021 | 16:03\nΣΕΙΣΜΟΣ Ελασσόνα: 6 ρίχτερ χτύπησαν – Κατέρρευσε σπίτι αλλά και τοίχος σε σχολείο – Όλες οι πληροφορίες από τις περιοχές που χτυπήθηκαν πιο πολύ από τον σεισμό\nNEWS – Στην επιχείρηση και ελικόπτερο της Πυροσβεστικής. Προβλήματα και στις τηλεπικοινωνίες. Βίντεο από την ώρα του σεισμού. Στους δρόμους ο κόσμος στην Λάρισα. Τι λένε οι σεισμολόγοι. Μεγάλη αναστάτωση προκάλεσε ο σεισμός των έξι ρίχτερ με επίκεντρο την Ελασσόνα. Ο σεισμός είχε μεγάλη διάρκεια και έγινε αισθητός σε όλη την Ελλάδα.\nΜιλώντας ο δήμαρχος Τυρνάβου, Ιωάννης Κόκκουρας είπε ότι «αυτή την στιγμή έχω φτάσει έξω από το σχολείο όπου έγιναν ζημιές. Ευτυχώς τα παιδιά δεν έχουν πάθει τίποτα και είναι στο προαύλιο. Οι περισσότερες ζημιές εντοπίζονται στο Δαμάσι».\n«Ο σεισμός ήταν πολύ δυνατός. Κουνηθήκαμε για αρκετή ώρα. Αμέσως τα σχολεία εκκενώθηκαν και τα παιδιά συντεταγμένα πήγαν στα σπίτια τους. Το δημαρχείο είναι κλειστό, καθώς μετά το σεισμό έδωσα άδεια στους υπαλλήλους να πάνε στα σπίτια τους για να δουν εάν είναι καλά οι οικογένειες τους. Δεν έχουμε ζημιές στο δήμο μας», αναφέρει ο δήμαρχος Φαρσάλων Ιορδάνης Εκσιόγλου.\nΣΕΙΣΜΟΣ ΤΩΡΑ: 6 ρίχτερ ταρακούνησαν κεντρική και δυτική Ελλάδα – Αισθητός και στην Αττική\nΤελευταία Επεξεργασία: 03/03/2021 στις 16:03\nTags:NEWSΕΙΔΗΣΕΙΣ ΣΗΜΕΡΑΕΛΑΣΣΟΝΑΣΕΙΣΜΟΣΣΕΙΣΜΟΣ LIVEΣΕΙΣΜΟΣ ΕΛΛΑΔΑ\nΣΕΙΣΜΟΣ ΤΩΡΑ: Σοκαρισμένοι οι κάτοικοι - «Μεγάλος σεισμός τώρα, Χριστέ μου» (video)\nΤρέμε Φουρέιρα: Αυτή είναι η νέα σωσίας της - Η σέξι Ελισάβετ στην οθόνη σας


Του Νίκου Χιονίδη*\nΣήμερα ένιωσα την ανάγκη να μιλήσω για όλα αυτά που συμβαίνουν γύρω μας. Στην πόλη μας και στην πολιτική. Η απογοήτευση μου μεγάλη. Ενώ όλοι βλέπουμε και γνωρίζουμε, σχεδόν κανένας δεν μιλάει δημόσια. Οι περισσότεροι αναπαράγουν δηλώσεις τυποποιημένες, χωρίς προτάσεις, χωρίς σχέδιο, κυρίως ευχολόγια.\nΌσον αναφορά τον Δήμο Θεσσαλονίκης θεωρώ ότι πρέπει να ενεργοποιηθούμε, ως πολίτες αλλά και ως επαγγελματίες. Πρέπει να ασχοληθούμε με την πόλη μας! Ο καθένας στο βαθμό που θέλει και μπορεί.\nΌλα ξεκινάνε από την συμμετοχή. Το πρώτο βήμα είναι να ακούσουμε, να κρίνουμε και έπειτα να πάμε να ψηφίσουμε! Όχι με κομματικά κριτήρια αλλά με αποκλειστικό κριτήριο το καλό της πόλης μας, το δικό μας καλό.\nΔεν ήλθε ακόμα η ώρα να κρίνουμε τον νυν Δήμαρχο αλλά με βεβαιότητα θα πω πως 8 χρόνια τώρα κάτι καλό έκανε, όχι ενδεχομένως όσα θα θέλαμε αλλά με τον τρόπο του συνεισέφερε. Πρέπει να κρατήσουμε όσα και όποια θετικά θα αφήσει και πάνω σε αυτά να χτίσουμε ακόμα περισσότερα.\nΔυστυχώς ζούμε σε μια περίοδο παρακμής και εκφυλισμού, χωρίς αξίες και εμπιστοσύνη, με την καχυποψία να καθοδηγεί τις σκέψεις μας και το χρήμα τις κινήσεις μας. Συγνώμη, αλλά εγώ δεν θα πάρω. Δεν θέλω να είμαι ένα κομμάτι αυτής της παρακμής και εκφυλισμού.\nΗ πόλη μας, τα προβλήματα της καθημερινότητας μας, χρειάζονται ικανούς ανθρώπους. Πρέπει επιτέλους να διαλέξουμε αυτόν που έχει όραμα και σχέδιο για την πόλη μας. Να διεκδικεί και να τα υλοποιεί. Όλοι ξέρουμε ότι η κεντρική διοίκηση δεν ασχολείται με την πόλη μας, δεν χρειάζεται υψηλή νοημοσύνη για να γίνει αντιληπτό. Δείτε τις αναθέσεις και καθυστερήσεις στα έργα πνοής. Η τελευταία μεγάλη αναμόρφωση της πόλης ήταν το 1997 με την Πολιτιστική Πρωτεύουσα και ας πούμε με την Νέα Παραλία το 2013. Έκτοτε κανένα αξιόλογο έργο που να βελτιώνει την καθημερινότητα μας, αντιθέτως οι συγκοινωνίες είναι σε κάκιστο επίπεδο.\nΠέρα από τα ανύπαρκτα έργα, έχουμε γίνει μια πόλη χωρίς ασφάλεια. Η αστυνομία δεν μπορεί να αντιμετωπίσει το μέγεθος της παραβατικότητας γιατί δεν έχει ούτε το προσωπικό αλλά ούτε και τα μέσα. Στην πόλη επικρατεί μια ιδιότυπη αναρχία, σε πολλά επίπεδα.\nΣε λιγότερο από 80 μέρες, έχουμε καθήκον να δώσουμε το μήνυμα μας και να κάνουμε την σωστή επιλογή στους ανθρώπους που θα ψηφίσουμε να μας διοικήσουν τα επόμενα 4 χρόνια. Εγώ στην εταιρία μου δεν θα έβαζα διευθυντή κάποιον που με βλέπει ως έναν σταθμό στην καριέρα του, ως ένα σκαλοπάτι για να πάει αλλού. Εγώ αξιολογώ τους υπαλλήλους μου και συνομιλώ μαζί τους. Τους ακούω και με ακούνε. Σε τι διαφέρει ο επόμενος δήμαρχος; Γιατί επιλέγουμε Δήμαρχο με «άλλα» κριτήρια και όχι με τα ίδια κριτήρια που επιλέγουμε τους υπαλλήλους μας; Γιατί δεν λειτουργούμε με βάση το αυτονόητο δηλαδή;\n*Ο Νίκος - Θεόδωρος Χιονίδης είναι επιχειρηματίας της Θεσσαλονίκης και Αντιπρόεδρος του Εμπορικού Τμήματος του ΕΒΕΘ\nΑργολίδα: Συναγερμός για κρουαζιερόπλοιο - Η διαβεβαίωση του καπετάνιου του


Volt: Ένα δυναμικό ευρωπαϊκό κόμμα | Πολιτική | DW | 29.03.2021\n«Κοίτα πέρα από τα εθνικά σύνορα, αυτό είναι ένα σύνθημα που έχει απήχηση στον κόσμο και έχει νόημα», λέει η Αιλίν Ο' Σάλιβα. Η 25χρονη φοιτήτρια πολιτικής επιστήμης είναι η κύρια υποψήφια στη Φρανκφούρτη. «Νομίζω ότι όλοι έχουμε μεγάλο σεβασμό για αυτό που κάνουμε επειδή το θεωρούμε τόσο σημαντικό», λέει. Το σημαντικό στην προεκλογική εκστρατεία ήταν «να είναι ορατό και σαφές το όραμα για το οποίο δουλεύουμε, αυτό που θέλουμε να δημιουργήσουμε», υπογραμμίζει.\nΑιλίν Ο' Σάλιβα\nΑλλά τι ακριβώς θέλει να επιτύχει το Volt; «Είναι σημαντικό για εμάς η Φρανκφούρτη να τολμά και πάλι να κάνει προοδευτική πολιτική όσον αφορά την κυκλοφορία, να δώσουμε μεγαλύτερη αξία στα ποδήλατα και χώρο στους ανθρώπους και τη φύση. Πρέπει επιτέλους να αντιμετωπίσουμε το πρόβλημα της στέγης, είναι θέμα κοινωνικής δικαιοσύνης». Επιπλέον, στο δήμο της Έσσης θα πρέπει να βελτιωθεί η συμμετοχή του κόσμου στα κοινά. «Η δημοκρατία δεν είναι μόνο την ημέρα των εκλογών και θα πρέπει να βρεθούν τρόποι συμμετοχής των πολιτών. Θα μπορούσαμε να χρησιμοποιήσουμε και τα μέσα ψηφιοποίησης για να την βελτιώσουμε». Η Αιλίν Ο' Σάλιβα βλέπει ήδη πιο μακριά για αυτήν την εκλογική χρονιά. Οι τοπικές εκλογές ήταν «μια γενική πρόβα», λέει. «Τώρα θα έρθουν οι ομοσπονδιακές εκλογές και θα πρέπει να δούμε πως θα μπορέσουμε να πετύχουμε μια κινητοποίηση σε όλη την Έσση».\nΟ Τόμας Τσίτελ, καθηγητής συγκριτικής πολιτικής επιστήμης στο Πανεπιστήμιο Γκαίτε στη Φρανκφούρτη λέει σχετικά: «Πρώτα απ'όλα το Volt επωφελήθηκε από το γεγονός ότι στα καθιερωμένα κόμματα υπάρχει ένας γηράσκων πληθυσμός στο επίπεδο των υποψηφίων και έχουν μεγάλη δυσκολία να προσεγγίσουν νέους ψηφοφόρους». «Αυτό το φαινόμενο δεν είναι νέο και ‘Οι Πειρατές’ αποκόμισαν κέρδος στο παρελθόν και το Volt είναι ένα νέο κύμα».\nΤο κόμμα απευθύνεται ιδιαίτερα στους νέους, μορφωμένους και κοσμοπολίτες γι' αυτό είναι ιδιαίτερα επιτυχημένο στις πόλεις. Επιπλέον το Volt στοχεύει σε μια τεκμηριωμένη, ρεαλιστική πολιτική με στόχο να δώσει λύσεις. Στοχεύει λιγότερο στο να υποστηρίξει ιδεολογίες, λέει ο επιστήμονας. «Το Volt εκπροσωπεί αυτό που πολλοί ψηφοφόροι λένε, δηλαδή ότι αυτή τη στιγμή πρέπει η πολιτική να γίνει αποτελεσματική στη διαχείριση κρίσεων».\nΑλλά μπορεί ένα κόμμα όπως το Volt να έχει πιθανότητες στις ομοσπονδιακές εκλογές; «Τα πολιτικά κινήματα είναι πάντα επιτυχημένα, αν λειτουργούν καλά σε διάφορα επίπεδα », λέει ο Τσίτελ. Αυτό συμβαίνει κατά τη γνώμη του και με το Volt. «Γι 'αυτό πιστεύω ότι αυτό το κίνημα ή κόμμα, όπως θέλετε να το ονομάσετε, έχει καλές προοπτικές για τις ομοσπονδιακές εκλογές».\nΛέξεις κλειδιά κόμμα Volt, Γερμανία, ΕΕ\nΜόνιμος σύνδεσμος https://p.dw.com/p/3rIvl


ΙΕΡΑ ΜΟΝΗ ΑΣΤΕΡΙΟΥ\nΜετόχιον της Μονής Πετράκη\nΤο ιστορικό αυτό Βυζαντινό Μοναστηράκι βρίσκεται σε υψόμετρο 545 μ. σε μια ήσυχη πλαγιά του Υμηττού, απ’ όπου αντικρύζετε φαντασμαγορικά το Κέντρο της Αθήνας και τα Δυτικά Προάστειά της.\nΧτίσθηκε κατά την παράδοση από Μητροπολίτη Αθηνών ονόματι Αστέριο (Ε΄αι.μΧ;), στον οποίο και οφείλει το ονομά του. Οι Επισκοπικοί Κατάλογοι, βέβαια, των Αθηνών δεν αναφέρουν τέτοιο όνομα (μολονότι παρουσιάζουν και αρκετά κενά), γι’αυτό είναι προτιμότερο να απόδώσουμε αλλού την ονομασία: Εδώ μόνασε γύρω στα 920 μΧ ο Οσ. Λουκας ο «εκ Στειρίου» (στη συνέχεια ίδρυσε την περίφημη Μονή Οσ. Λουκά Λεβαδείας - 7 Φεβρουαρίου εορτάζεται η μνήμη του). Έτσι ο λαός έλεγε: «Η Μονή του εκ Στειρίου». Και κατά παραφθορά δε, «η Μονή Αστερίου».\nΑνάγεται στον 10ο αιώνα, με τον φρουριακού τύπου περίβολο, το Καθολικό και δύο της πτέρυγες να σώζονται. Λίγο πιο κάτω από τη Μονή, βλέπουμε και τον ερειπωμένο βυζαντινό Πύργο της Ανθούσας.\nΤο Μοναστηράκι αυτό έχει ανατεθεί από την Ι.Αρχιεπισκοπή στη λειτουργική μέριμνα της Μονης Πετράκη (τηλ.721 24 02 & 723 61 83), και ήταν, μάλιστα, επανδρωμένο με μοναχούς της μέχρι το 1960. Σήμερα λειτουργείται σε αραιά διαστήματα, ιδίως από Άνοιξη έως Φθινόπωρο, που ο καιρός είναι ήπιος. Παράλληλα, και εποπτευέται από την 1η Εφορία Βυζαντινών Αρχαιοτήτων (Πολυγνώτου 2 τηλ. 321 35 71 & 321 72 32).\nΕίναι αφιερωμένο, όπως η Μονή Πετράκη, στους Παμμεγίστους Ταξιάρχες Μιχαήλ και Γαβριήλ. Οι εσωτερικές επιφάνειες του Ναού φέ-ρουν τοιχογραφίες του 16ου αι. μολονότι μια μεγάλη πυρκαγιά κατέστρεψε μεγάλο μέρος από αυτές, όπως κατέστρεψε και τα ξύλινα δοκάρια, που «έδεναν» το ύψος του κτίσματος.\nΗ γύρω περιοχή είναι προστατευόμενη για τη φυσική ομορφιά της (Οικολογικό Πάρκο), αφού η Φιλοδασική Εταιρία, από το το 1945 ακόμη, φύτεψε πάνω από 3.000.000 δενδρύλια σε έκταση 6.000 στρεμμάτων, και ονομάζεται «Αισθητικό Δάσος Καισαριανής». Πάνω από το Αναψυκτήριο της «Καλοπούλας» υπάρχει αναθηματική στήλη προς τιμήν της Προέδρου της Φιλοδασικής Καίτης Κυριαζή-Αργυροπούλου (ο σύζυγός της Αλέξανδρος Γάτος-Αργυρόπουλος ήταν Πρέσβυς), που ηταν η επικεφαλής αυτής της αναδάσωσης.\nΤα αισθήματα δέους και γαλήνης μέσα σ’αυτόν τον ειδυλλιακό και συνάμα κατανυκτικό χώρο, μας εμπνέουν στο να διατηρούμε το Μνημείο και όλο το φυσικό περιβάλλον στην καλύτερη δυνατή κατάσταση.\nΗ ευλογία και προστασία των Αρχαγγέλων ας είναι πάντα μαζί σας.


Alexis Stamatis: November 2011\nΗ ΟΡΓΗ ΤΟΥ ΣΤΑΦΥΛΙΟΥ\nH ΟΡΓΗ ΤΟΥ ΣΤΑΦΥΛΙΟΥ\nΟ συγγραφέας Αλέξης Σταμάτης περιγράφει την προσωπική του μαρτυρία για την σχέση του με το αλκοόλ. Η ιστοσελίδα τον ευχαριστεί για την συμμετοχή του και την αλληλεγγύη του.\nH οργή του σταφυλιού\nΟ κάθε αλκοολικός αισθάνεται μοναδικός. Δεν αισθάνεται κομμάτι μιας ομάδας. Ούτε καν εκείνων που πίνουν. Το βασικό του πρόβλημα είναι ότι δεν το παραδέχεται ποτέ. Το λέω εξ ίδιας πείρας μια και υπήρξα αλκοολικός επί δέκα χρόνια.\nΚάποτε, για να ξυπνήσω, ήθελα δυο νεροπότηρα βότκα. Ούτε καφέ ούτε τσιγάρο. Δυο νεροπότηρα. Για να πω, αχ, να μια καινούργια μέρα, αρχίζει.\nΑγάπησα το ποτό από πολύ μικρός. Από τη ρετσίνα στο οικογενειακό τραπέζι. Είδα πως το αντέχω και πως είχε μια κατευναστική δύναμη πάνω μου. Μικρός έπασχα από αγοραφοβία, από ένα φοβο για τον κόσμο. Το ποτό μου έδινε τη δυνατότητα να σηκώνομαι στον πίνακα στη τελευταία τάξη του Λυκείου, να λύνω την άσκηση και να μην κομπλάρω. Ηταν μια ασπίδα. Μια υγρή ασπίδα προστασίας.\nΑυτή η ασπίδα είχε όμως και άλλες ιδιότητες. Ηταν μυθοποιημένη. Τέλη δεκαετίας 70, οι καταραμένοι ποιητές, το ροκ, τα είδωλα μου ο Τζιμ Μόρισον, ο Ρεμπό, ο Κέρουακ. Όλοι αυτοί έπιναν σαν νεροφίδες κι εγώ ήθελα να τους μοιάσω. Τι κι αν ο Μορισον πέθανε από αυτό, ούτε καν το σκεφτόμουν. Έζησε σαν βασιλιάς. Life young die young. Οπότε… Τι παραμύθια, ε; Όταν είσαι νέος, ο θάνατος δεν είναι στην ατζέντα.\nΤαυτόχρονα, στην περίπτωση μου, υπήρχαν οικογενειακά προβλήματα που με επηρέαζαν. Δεν ήθελα να τα σκέφτομαι. Με το ποτό γινόμουν πιο δυνατός, πιο κοινωνικός, πιο μάγκας και κυρίως, ξεχνούσα. Μέσα στο ποτήρι, στο ίζημα, συγκεντρώνονταν όλες οι ανασφάλειες, οι ένοχες, οι φοβίες. Κι εγώ τις έπινα, τις κατάπινα, τις ξεχνούσα.\nΌμως ταυτόχρονα υπήρχε και το ψέμα. Ήμουν από τις περιπτώσεις που τυποις έζησα μια φυσιολογική ζωη. Σπούδασα στο Πολυτεχνείο, έκανα μεταπτυχιακά στην Αγγλία, πήγα στρατό, άρχισα να δουλεύω ως αρχιτέκτονας, είχα φίλους, κοινωνική ζωή, σχέσεις.\nΤο ποτό, το πολύ ποτό, ήταν μια κρυφή συνήθεια. Λένε πως όταν το ποτό επηρεάζει τη δουλειά σου είσαι γερός πότης. Όταν όμως η δουλειά σου επηρεάζει το πότο είσαι αλκοολικός. Και καποια στιγμή μου συνέβη το δεύτερο. «Πρώτα πίνεις ένα ποτό, ύστερα το πότο πίνει ένα πότο, κι υστέρα το πότο σε πίνει» (First you take a drink, then the drink takes a drink, then the drink takes you: Francis Scott Fitzgerald)\nΌταν έφτασα να πίνω δυο μπουκάλια βότκα τη μέρα το περιβάλλον μου νόμιζε πως απλά ήμουν ένα γερό ποτήρι. Κι εμένα φυσικά ούτε που μου περνούσε από το μυαλό ότι ήμουν αλκοολικός. Είμαι μια χαρά, έλεγα, το αντέχω και το γουστάρω κιόλας. Εθελοτυφλούσα.\nΔυστυχώς η ευτυχώς τότε είχα βγάλει καποια χρήματα από μια πολυκατοικία που είχα σχεδιάσει, ικανά να με συντηρήσουν κάποια χρόνια. Την πολυκατοικία αυτή κυριολεκτικά την ήπια. Όροφο-όροφο, δωμάτιο-δωμάτιο, τοίχο-τοίχο. Χρόνια χαμένα, χρόνια ανενεργά, χρόνια αυτοαπομόνωσης και ψεύδους, χρόνια που τα μισά έχουν σβήσει από τη μνήμη μου.\nΠως όμως διατηρούσα αυτό το σε εισαγωγικά φυσιολογικό προφίλ ενώ ταυτόχρονα πότιζα τον οργανισμό μου τις δόσεις αλκοόλ που χρειαζόταν; Είχα γίνει μάστορας στο ψέμα. Το ψέμα φυσικά οδηγούσε και στην εφευρετικότητα. Είχα βρει άπειρες ευρεσιτεχνίες για μπορώ να πίνω χωρίς να γίνομαι αντιληπτός. Μπουκάλια στο παλτό, στη τσάντα, γεμάτα ποτήρια που έμοιαζαν νερό αλλα ηταν βότκα… Είχα φτάσει ακόμα να κρύβω τα μπουκάλια στο ντουλάπι του καλοριφέρ στο διάδρομο της πολυκατοικίας. Θα μου πείτε, πάντα υπήρχαν λύσεις; Αμα μιλάμε για διψομανία, ναι, πάντα υπάρχουν.\nΌταν πήγα στρατό μας πούμε, υπήρχαν τρόποι να προμηθεύομαι τη δόση μου. Όμως στην προπαίδευση που δεν υπήρχε επαφή με το έξω έπρεπε να μηχανευτώ κάτι. Και το έκανα. Γέμισα τα μπουκάλια με το υγρό των φακών επαφής με βότκα. Έκανα το Οξισέπτ, Σέρκοβα.\nΟ αλκοολικός που κρύβεται, που ζει μέσα στο ψέμα, είναι διαρκώς συντονισμένος στο να βρει μια λύση να πιει χωρίς να φανεί. Ξυπνάει και κοιμάται με κύριο στόχο να εξασφαλίσει το αλκοόλ που χρειάζεται χωρίς να γίνει αντιληπτός. Ταυτόχρονα όποτε του επισημαίνουν το πρόβλημα του, το αρνείται. Κάτι φυσικό, μια και το χειρότερο είναι ότι αρνείται να παραδεχτεί ακόμα και ο ίδιος την τραγωδία που εκτυλίσσεται μπροστά στα ματιά του. Την τραγωδία που ζει. Γιατί το κάνει αυτό; Γιατί δεν μπορεί χωρίς. Γιατί είναι άρρωστος. Είναι εξαρτημένος.\nΟ αλκοολικός είναι και ηθοποιός. Ένας ηθοποιός που υποδύεται τον κανονικό άνθρωπο, τον κοινωνικό πότη. Όταν τα βράδια έβγαινα έπινα αργά αργά ένα δυο ποτήρια κρασί, δήθεν απολαμβάνοντας. Νωρίτερα φυσικά, είχα φροντίσει να εξασφαλίσω τις ισχυρές δόσεις που χρειαζόμουν, πάντα κρυφά. Μη βλέπετε τι πίνουν στα φανερά οι αλκοολικοί. Το 90% του οινοπνεύματος που βάζουν στο αίμα τους το βάζουν κρυφά. Ο αλκοολισμός είναι αρρώστια. Και έχει συμπτώματα. Ένα από τα βασικά είναι ότι ο πάσχων προσπαθεί να πείσει τον εαυτό του και τους άλλους ότι δεν την έχει.\nΘα μου πείτε ποια είναι η λύση; Για μενα είναι μόνο μια. Η ΑΠΟΔΟΧΗ. Κάτι που προσωπικά με έσωσε. Και αυτό έγινε όταν ένα κοντινό μου πρόσωπο που κατάλαβε την έκταση του θέματος πήγε στους γονείς μου στο περιβάλλον μου, σε όλους κι τους είπε: «Κοιτάξτε να δείτε ο Αλέξης είναι αλκοολικός, χρειάζεται άμεση βοήθεια αλλιώς κινδυνεύει».\nΤότε θορυβήθηκα, έκανα τις πρώτες εξετάσεις οι όποιες απέδειξαν ότι το πρόβλημα ηταν γιγαντιαίων διαστάσεων. Το γGT ένα ενζυμο που δείχνει την λειτουργία του συκωτιού το οποίο στον άντρα πρέπει να είναι κάτω του 50 είχε φτάσει… 1882! Ο γιατρός μου είπε ότι αν δεν το κόψω αμέσως έχω το πολύ δυο χρόνια ζωής. Τότε άρχισα να δουλεύω με έναν ψυχίατρο.\nΤους πρώτους έξι μήνες, τον κορόιδευα. Θυμάμαι περίμενα στο χώρο αναμονής του ιατρείου κι έπινα κρυφά από το μπουκαλάκι. Ήξερα ότι έχω ακόμα το πολύ δυο χρόνια σ’ αυτόν τον πλανήτη και το συνέχιζα. Γιατί το έκανα αυτό; Γιατί νόμιζα, ακόμα και τότε, ότι όλη αυτή η ιστορία δεν αφόρα εμένα. Ότι υπάρχει κάτι μαγικό που με προστατεύει. Ότι δεν είναι για μενα αυτά. Εθελοτυφλούσα ακόμα και με διαγνωσμένο τον κίνδυνο. Όμως το ξεμπρόστιασμα συνεχιζόταν. Δεν ηταν εύκολο πια να κρύβομαι. Είχα αποκτήσει το στίγμα.\nΘυμάμαι ηταν 10 Απρίλιου του 1996, μετά από έναν μεθυσμένο απογευματινό ύπνο, ξύπνησα κοίταξα τον εαυτό μου στον καθρέφτη και είπα πως δεν θα ξαναπιώ ποτέ πια.\nΚαι όντως από τότε δεν έχω πιει ούτε μια γουλιά.\nΌμως το πράγμα δεν ηταν τόσο απλό. Όταν το αποφάσισα, μέσα σε λίγο διάστημα ένιωσα πολύ καλύτερα. Ωστόσο, ήθελα κάτι που να μου σταθεροποιούσε αυτή την νέα κατάσταση. Κάτι που να με κανει να αντισταθώ στη δύσκολη στιγμή, να μου σφραγίσει την απόφαση.\nΣκέφτηκα πως ένας από τους σημαντικούς λόγους για τους οποίους έπινα, ήταν και η έλλειψη αυτοπειθαρχίας. Αυτό το αχόρταγο της διάθεσης να ικανοποιήσω κάθε μου επιθυμία, κάθε στιγμή. Ήμουν άρρωστος και έπρεπε να βρω μια δραστική μόνιμη θεωρεία.\nΔιάβασα για τους Ανώνυμους Αλκοολικούς, αλλα τα 12 βήματα και η επίκληση μιας ανώτερης δύναμης δεν ήταν για μενα. Δεν αμφισβητώ ούτε μια στιγμή ότι για πάρα πολλούς ανθρώπους το πρόγραμμα αυτό είναι ευεργετικό, τους έχει σώσει τη ζωη αλλα ξέροντας με, γνώριζα πως δεν ηταν για την δική μου περίπτωση.\nΈτσι αποφάσισα να ακολουθήσω έναν άλλο δρόμο. Κι έκανα κάτι που ίσως ακουστεί παράξενο αλλά για μενα ηταν σωτήριο. Κλείστηκα οικειοθελώς επί ενάμιση μήνα στο Τμήμα Ψυχιατρικής του νοσοκομείου Σωτηρία, σε μια πτέρυγα οπού συμβίωσα με σχιζοφρενείς. Ακολούθησα πιστά το πρόγραμμα τους. Εκείνοι έπαιρναν ψυχοφάρμακα, εγώ βιταμίνη Β. Εκείνοι είχαν μια άλφα αρρώστια, εγώ μια βήτα.\nΈζησα φοβέρες εμπειρίες στη Σωτηρία. Τελικά η διαμονή μου αποδείχτηκε όντως σωτήρια.\nΌταν βγήκα ήμουν δυναμωμένος και πλεον αποφασισμένος. Ένα βράδυ πήγα σ ένα μπαρ με φίλους και παρήγγειλα κόκα κόλα. Έκτοτε έχω πάει σε αναρίθμητα μπαρ. Πότε δεν αγγίξει γουλιά ποτού. Σπίτι επίσης έχω μπουκάλια αλκοόλ για τους φίλους. Δεν ξέρω αν αυτό είναι βοηθητικό για όλους, ούτε το συνιστώ, αλλα προσωπικά ήθελα να βλέπω τον εχθρό στα μάτια.\nΓια μενα ένα ποτήρι αλκοόλ είναι πλεον κάτι ξένο. Είναι σαν να μου προτείνεται να πιω ασετόν. Δεν έχω κανένα πρόβλημα να πίνει ο άλλος δίπλα μου. Απλά ξέρω, ότι για μενα, αυτό το αθώο φαινομενικά υγρό είναι θανατηφόρο. Έχω μια θανατηφόρα αλλεργία, όποτε αυτό ειδικά το προϊόν δεν το αγγίζω.\nΌταν συνήλθα έκανα μια κάθετη τομή στη ζωη μου. Παράτησα ένα επάγγελμα που δεν μου ταίριαζε -την αρχιτεκτονική- και αφιερώθηκα σ εκείνο που αγαπούσα περισσότερο: το γράψιμο. Δεν είναι τυχαίο που το πρώτο μου βιβλίο, «Ο έβδομος ελέφαντας», είναι μια ιστορία αλκοολισμού.\nΧαίρομαι που η σημερινή εκδήλωση σπονσοράρεται από μια εταιρία οινοπνευματωδών. Οι άνθρωποι που ελέγχουν την κατανάλωση αλκοόλ δεν έχουν κανένα λόγο να μην πιουν. Δεν είναι Σατανάς το ποτό, είναι ενα προϊόν της φύσης που αν το τσιγκλήσεις, αν του φερθείς άσχημα, θα σ εκδικηθεί… Και η μανία του, όταν ξυπνήσει είναι καταστροφική. Η οργή του σταφυλιού δεν είναι αστεία. Ούτε τα αποτελέσματα της Ύβρεως. Ο Βάκχος έχει πνίξει περισσότερους ανθρώπους από τον Ποσειδώνα. Όμως, όσους τον έχουν σεβαστεί, τους έχει χαρίσει χαρά και απόλαυση.\nΗ εξάρτηση είναι κάτι σχεδόν πέραν από τις δυνάμεις μας. Δεν νομίζω κανείς να είναι σε θέση να την ξεπερνάει εντέλει. Η λύση είναι να το αναβάλλει δια βίου. Να κάνει τον ιό ανενεργό. Ένας αλκοολικός, αφού το σταματήσει δεν μπορεί να γίνει ποτέ φυσιολογικός πότης. Είμαι αλκοολικός, απλά δεν πίνω. Θα πεθάνω αλκοολικός, αλλα νηφάλια.\nΕπαναλαμβάνω πως ένα είναι το κλειδί του προβλήματος. Η αποδοχή. Όταν τα πράγματα είναι αναστρέψιμα ο αλκοολικός μπορεί να ξεφύγει. Το συκώτι είναι ένα μαγικό όργανο, το μόνο που έχει την ικανότητα αναγέννησης. Ίσως δεν είναι τυχαίο. Αλλα υπάρχει εκείνο το ένα ποτήρι μετά από το οποίο πετρώνει κι αμα πετρώσει, δεν υπάρχει γυρισμός. Η μόνη ελπίδα τότε είναι η μεταμόσχευση. Αλλά έχουμε ήδη μπει σε μια διαφορετική, επικίνδυνη πίστα.\nΘα πρότεινα σε όσους έχουν έναν δικό τους άνθρωπο που υποφέρει από το ζήτημα και δεν το παραδέχεται, να επιμείνουν, να τον ξεμπροστιάσουν να του απευθύνονται με δεδομένο ότι είναι αλκοολικός. Να κάνουν ό,τι μπορούν για να φτάσει ο άνθρωπος αυτός στην αποδοχή. Η αποδοχή είναι το πρώτο και το πιο σημαντικό βήμα που οδηγεί στη σωτηρία. Για να σωθείς πρέπει να διασχίσεις το κατώφλι. Να το παραδεχτείς. Αν δεν το κάνεις, δεν υπάρχει λύση.\n«Το αλκοόλ σβήνει τον άνθρωπο για ν’ ανάψει το κτήνος», έλεγε ο Καμί, ίσως υπερβολικά. Το πρώτο όμως συστατικό αυτής της φράσης ισχύει απόλυτα. Το αλκοόλ σε μη φυσιολογικές ποσότητες σβήνει, η καλύτερα πίνει τον άνθρωπο. Το θέμα με το ποτό είναι εντέλει συγκεκριμένο. Ο μόνος τρόπος να το απολαμβάνεις είναι να το πίνεις, όχι να σε πίνει.\nΘέλω να αφιερώσω αυτές τις σκέψεις στον κ. Κυριαζή τον ψυχίατρο μου της εποχής και στον κ. Μούσα τον διευθυντή της Ψυχιατρικής πτέρυγας του νοσοκομείου Σωτηρία για την μεγάλη βοήθεια του.\nΔιαβαστηκε την πρωτη συναντηση της ΜΚΟ "Νηφάλιοι"\nΑναρτήθηκε από Alexis Stamatis στις 9:05 AM 2 comments:\nΕτικέτες Alexis Stamatis, alkoologia, Αλέξης Σταμάτης, αλκοόλ, νηφάλιοι\n«Ανατομία μιας δυσλειτουργικής οικογένειας της επαρχίας»\nΗ φαύλη πατρική εξουσία και τα ανομολόγητα οικογενειακά μυστικά που βαραίνουν τα παιδιά θα προκαλέσουν έκρηξη, η οποία θα φέρει την αναγέννηση των ηρώων\nΠοιητής κατ' ουσίαν, λάτρης του κινηματογράφου και του θεάτρου, αρχιτέκτων κυριολεκτικά και μεταφορικά όσον αφορά τη δομή, με συνείδηση του μη γραμμικού χρόνου και της συλλογικής μνήμης, ο Αλέξης Σταμάτης στο μυθιστόρημά του "Μητέρα Στάχτη", που εκδόθηκε το 2005 και επανεκδίδεται ειδικά για τους αναγνώστες του "Εθνους της Κυριακής" από την εφημερίδα και τις εκδόσεις "Καστανιώτη", αναφέρεται στο προσφιλές συγγραφικό του θέμα.\nΣτο οικογενειακό σύμπαν που συγκρούεται, μεταβάλλεται και καθορίζει τα βήματά μας από τη γέννηση έως τα γεράματα. Ανομολόγητα μυστικά, αμαρτίες γονέων που βαραίνουν παιδιά και μια μητέρα-στάχτη για τον καθένα. Στο μυθιστόρημα τίθεται επί τάπητος και ένα παράδοξο φαινόμενο. Εκείνο της αυτανάφλεξης. Διότι στα έγκατα της ανθρώπινης φύσης υπάρχουν πολλές ανεξήγητες δυνάμεις που κινούν τη ζωή μας.\nH ιστορία εκτυλίσσεται από τη Μεγάλη Τετάρτη έως και την Παρασκευή μετά το Πάσχα. Σ' αυτό το δεκαήμερο, ήρωες επιστρέφουν στη γενέθλια γη, οικογενειακά μυστικά αναμοχλεύονται, ανθρώπινες αδυναμίες έρχονται στο φως, ο πατριάρχης πατέρας συγκρούεται με τον γιο που του μοιάζει, η θρησκόληπτη μάνα λαμπάδα γίνεται και σκορπίζεται στο σεληνιακό τοπίο της Σαντορίνης, ακόμα και το ηφαίστειο ξυπνά με έναν σεισμό. Κανένας δεν θα 'ναι ο ίδιος την ενδέκατη μέρα. Ούτε καν το τοπίο. Ακριβώς για να ζήσει.\nΣτο πρώτο κεφάλαιο, ένας ένας οι ήρωες επιστρέφουν. Ο Αλκης πρώτα, που έχει γίνει γιατρός. Η Ρηνιώ, διάσημη πια φωτογράφος. Και ο Μηνάς, επιχειρηματίας, ό,τι ακριβώς κι ο μπαμπάς. Τα τρία παιδιά του δυνάστη, ηδονοθήρα και ανήθικου Ηλία και της θρησκόληπτης, υπερβατικής και υποταγμένης Επιφανίας. Και επιστρέφουν ακριβώς επειδή ο πατέρας τους τους καλεί.\nΓια μια εθιμοτυπική απλώς επίσκεψη, όπως θα προσπαθήσει να τους πείσει. Παρά τις δηλώσεις, όμως, αυτή η οικογενειακή συγκέντρωση θα αποδειχθεί κοσμογονία. Σε ένα νησί που όπως και οι ήρωες είναι "το αποτέλεσμα μιας έκρηξης. Τα σωθικά της γης στερεοποιημένα. Είχαν αναδυθεί πάνω από το νερό, ορατά τοις πάσι, να θυμίζουν τις μυστικές διεργασίες των εγκάτων".\nΑυτές "οι μυστικές διεργασίες των εγκάτων" αποτελούν και το μεγάλο μυστικό. Την κεντρική ιδέα. Η μητέρα ξαφνικά και εν τω μέσω της νυκτός, καίγεται, γίνεται στάχτη. Δολοφονία ή αυτοκτονία; Ενας περίεργος συγγραφέας που εμφανίζεται από το πουθενά επιμένει "αυτόματη ανάφλεξη ανθρωπίνου σώματος".\nΚαι γύρω απ' αυτό το φαινόμενο, ένας ολόκληρος κόσμος να προσπαθεί να κατανοήσει. Μια αλήθεια άλλη για τον καθένα. Μονάχα τα γεγονότα κοινά. Και, φυσικά, "η τέφρα". Η στάχτη που έγινε, εξάλλου, στο παρελθόν για το νησί μια δεύτερη μητέρα. "Η Μητέρα Στάχτη". Αυτό που την κατέστρεψε και ήταν ταυτόχρονα κι εκείνο που την έσωσε.\nΜια ιστορία που κινείται σε διαδοχικά επίπεδα. Και περικλείει στις συμπεριφορές των ηρώων την παθογένεια μιας ολόκληρης κοινωνίας. Αλλά πάνω απ' όλα θέτει ένα ζήτημα: Υπάρχουν άνθρωποι που έγιναν παρανάλωμα της ψυχής τους. Αλλά όμως τίποτα δεν χάνεται. Κι από τις στάχτες τους αναγεννώνται όλα.\nΜε 20 βιβλία και διεθνή καταξίωση\nΟ Αλέξης Σταμάτης γεννήθηκε στην Αθήνα. Σπούδασε Αρχιτεκτονική στο ΕΜΠ και έκανε μεταπτυχιακά Αρχιτεκτονικής και Κινηματογράφου στο Λονδίνο. Εχει γράψει 20 βιβλία. Το πρώτο του μυθιστόρημα, "Ο έβδομος ελέφαντας" (Κέδρος, 1998), εκδόθηκε στη Βρετανία. Το "Μπαρ Φλωμπέρ" (Κέδρος, 2000) εκδόθηκε σε Βρετανία, Γαλλία, Ιταλία, Ισπανία, Πορτογαλία και Σερβία. Η "Αμερικάνικη φούγκα" (Καστανιώτης, 2006) κέρδισε το Διεθνές Βραβείο Λογοτεχνίας του Αμερικανικού Ομοσπονδιακού Ιδρύματος Τεχνών. Η "Μητέρα Στάχτη" (Καστανιώτης, 2005) εκδόθηκε σε ΗΠΑ και Τουρκία. Το πρώτο του παιδικό μυθιστόρημα, "Ο Αλκης και ο λαβύρινθος" (Καστανιώτης, 2009), τιμήθηκε με το Πρώτο Βραβείο του Κύκλου του Ελληνικού Παιδικού Βιβλίου. Εχει δημοσιεύσει 6 ποιητικές συλλογές. Για τη δεύτερη συλλογή του, "Αρχιτεκτονική εσωτερικών χώρων" (2003), του απονεμήθηκε το 1994 από τον Δήμο Αθηναίων το Πρώτο Βραβείο Ποίησης στη μνήμη Ν. Βρεττάκου. Ο μονόλογός του "Τελευταία Μάρθα" παίχτηκε το 2008 στο "Θέατρο της Οδού Κεφαλληνίας". Δύο μονόλογοί του με τίτλο "Γένεση" ανέβηκαν το 2009 στο "Θέατρο Χώρα". Το θεατρικό του "Δακρυγόνα" ανέβηκε το 2010 στο "Θέατρο της Οδού Κεφαλληνίας". Το τελευταίο του μυθιστόρημα "Κυριακή" κυκλοφόρησε από τον Καστανιώτη, το 2011.\nΓΙΑ ΤΗΝ ΚΡΙΣΗ ΠΟΥ ΣΥΓΚΛΟΝΙΖΕΙ ΤΗ ΧΩΡΑ\n"Το κράτος εξέθρεψε τόσα νοσηρά φαινόμενα"\nΤις συνθήκες κάτω από τις οποίες γράφτηκε το μυθιστόρημα "Μητέρα Στάχτη" μάς αφηγήθηκε ο συγγραφέας: "Ενα βράδυ, ένας φίλος μου ηθοποιός, μου ''χάρισε'' μια λέξη: τη λέξη ''αυτοανάφλεξη''. Πρόκειται για ένα ''ανεξήγητο'' φυσικό φαινόμενο.\nΑμέσως μου ήρθε στο νου η ''μετωνυμική'' της σημασία σε ψυχολογικό επίπεδο, δηλαδή η έκλυση ενέργειας ενός προσώπου που έως εκείνη τη στιγμή ήταν αδρανές. Ο συνδυασμός με οδήγησε σε μια διάθεση ανατομίας μίας δυσλειτουργικής οικογένειας της ελληνικής επαρχίας.\nΗθελα να μιλήσω για αυτόν τον κλειστό οργανισμό, ο οποίος μπορεί να κρύβει πολλά νοσηρά στοιχεία εντός του. Τα στοιχεία αυτά, ειδικά στην ελληνική επαρχία, αλλά και όχι μόνον, έχουν μια τάση να ''κουκουλώνονται'' μέχρι να εκραγούν. Ο πυρήνας του βιβλίου είναι η αλαζονική και φαύλη πατρική εξουσία, το κακό που έχει σπείρει γύρω της και η πορεία τού ήρωα-γιου, του Αλκη, να την αποτινάξει από πάνω του, να σωθεί και να σώσει, να αναγεννηθεί.\nΟι ήρωές του, μέσα σ' ένα δεκαήμερο ζουν ίσως τα συγκλονιστικότερα γεγονότα της ζωής τους, όπου "Οι νόμοι, η πίστη, η λογική δεν αρκούν για να τα εξηγήσουν". Κάτι που μάλλον δεν συμβαίνει στη δική μας την εποχή. "Θα έλεγα ότι στην εποχή μας συμβαίνει ακριβώς το αντίθετο. Οι νόμοι καταστρατηγήθηκαν και παρακάμφθηκαν, η πίστη και το όποιο όραμα διολίσθησε σε μια αποθέωση του καταναλωτισμού, η κοινή λογική αντικαταστάθηκε με μια στρεβλή, εγωτική αίσθηση του ''εδώ και τώρα''. Οσο για την εποχή μας, δεν μιλάμε για ένα κρίσιμο δεκαπενθήμερο, πιθανόν και να μιλάμε για μια κρίσιμη δεκαπενταετία...".\nΕάν θέλαμε να μεταφέρουμε τον τίτλο στη δική μας εποχή, η ''Μητέρα Στάχτη'' θα ήταν το κράτος, ένα κράτος που εξέθρεψε τόσα νοσηρά φαινόμενα εντός του, με αποτέλεσμα να οδηγηθεί μια ολόκληρη χώρα -μια δυσλειτουργική οικογένεια- σε... αυτοανάφλεξη".\nΑναρτήθηκε από Alexis Stamatis στις 7:32 PM No comments:\nΕτικέτες Αλέξης Σταμάτης, Ελένη Γκίκα, Μητέρα Στάχτη


ProDen Plaque Off Powder Για Σκύλους 60gr\nQuiko Mega Pet - Το πιο ολοκληρωμένο Pet Shop / Προϊόντα / Σκύλος / Περιποίηση / Οδοντική Φροντίδα / ProDen Plaque Off Powder Για Σκύλους 60gr\nΗ οδοντική πλάκα είναι η κύρια αιτία της κακοσμίας και της οδοντικής νόσου. Το Proden Plaque Off είναι εξαιρετικά αποτελεσματικό και συμβάλει με βέλτιστο και φυσικό τρόπο την εξάλειψη της κακοσμίας, της οδοντικής πλάκας και της υπάρχουσας πέτρας. Διαπιστώνονται βελτιώσεις μετά από 3 έως 5 εβδομάδες χρήσης. Οδηγίες χρήσης: Χρησιμοποιείται κατά της κακοσμίας και της υπάρχουσας πέτρας και/ή προληπτικά μόλις αρχίσουν να εμφανίζονται τα μόνιμα δόντια. Το Proden Plaque Off δρα μέσω της συστηματικής οδού.\nΝέα συσκευασία Plaque Off! Τώρα με πιστοποίηση VOHC*\nΣύσταση: Ειδικά επιλεγμένο φύκι Ascophyllum Nodosum D1070.\nΜέση Ανάλυση: Ιώδιο 0.08%, υγρασία 12%, ακατέργαστες πρωτεΐνες 8%, ακατέργαστο λίπος 1%, ακατέργαστες ίνες <8%, τέφρα 21%\nΝα χορηγείται συστηματικά μία φορά την ημέρα στην τροφή\nΟ δοσομετρητής περιλαμβάνεται\nΧρήση για περίπου 6 μήνες\nΗμερήσια Δόση (μεζούρες)\n*Εγκεκριμένο από το VOHC (Veterinary Oral Health Council): Το Συμβούλιο Κτηνιατρικής Στοματικής Υγιεινής πιστοποιεί τα προϊόντα που πληρούν τα προκαθορισμένα πρότυπα επιβράδυνσης του σχηματισμού πέτρας και πλάκας σε σκύλους και γάτες. Στα προϊόντα αυτά αποδίδεται η σφραγίδα του VOHC μετά από ανασκόπηση των δεδομένων από δοκιμές που διεξάγονται σύμφωνα με τα πρωτόκολλα του VOHC. Η σφραγίδα του VOHC εμφανίζεται στα προϊόντα στα οποία έχει χορηγηθεί η σφραγίδα.


Ευχήθηκε στον «αδερφό» του ο Μακέντα (photo) - Leoforos.gr\nΕυχήθηκε στον «αδερφό» του ο Μακέντα (photo)\nΟ Φεντερίκο Μακέντα στάθηκε στο πλευρό του Ντάνι Γουέλμπεκ, μετά τον χθεσινό τραυματισμό του.\nΟ Άγγλος επιθετικός της Άρσεναλ τραυματίστηκε σοβαρά στο χθεσινό παιχνίδι των «κανονιέρηδων» με τη Σπόρτινγκ Λισαβόνας και αποχώρησε με φορείο από το γήπεδο. Ο 27χρονος φορ έπεσε προσγειώθηκε άτσαλα στον αγωνιστικό χώρο, με αποτέλεσμα ο αστράγαλός του να γυρίζει πολύ άσχημα.\nΑπό την πλευρά του, ο Φεντερίκο Μακέντα έστειλε τις ευχές του στον πρώην συμπαίκτη του στη Μάντσεστερ Γιουνάιτεντ, αφού οι δυο τους έχουν καλές σχέσεις ακόμη. «Γίνε γρήγορα καλά, θα επιστρέψεις πιο δυνατός», έγραψε χαρακτηριστικά, ποστάροντας μία κοινή τους φωτογραφία στο Instagram.


ΑΕΛ: Βάσεις πρόκρισης με τον Ολυμπιακό, βήμα τίτλου με τον Απόλλωνα | Goal News Cy\nGOALΑΕΛ: Βάσεις πρόκρισης με τον Ολυμπιακό, βήμα τίτλου με τον Απόλλωνα\nΑΕΛ: Βάσεις πρόκρισης με τον Ολυμπιακό, βήμα τίτλου με τον Απόλλωνα\nΔεύτερο σημαντικό συνεχόμενο «διπλό» πέτυχε η ΑΕΛ. Μετά απ’ αυτό επί της Ανόρθωσης στο «Αντώνης Παπαδόπουλος», πέρασε και από το Αρένα. «Φώναξε» πως, είναι ικανή να κερδίζει και στα εκτός έδρας αφού προηγουμένως είχε τεράστιο πρόβλημα και έχασε πολλούς βαθμούς, που της στέρησαν τη δυνατότητα να βρίσκεται και με διαφoρά στην κορυφή. Ωστόσο, τώρα, που «καίει» η μπάλα και επιβάλλονται οι νίκες για να μείνει ζωντανή στη διεκδίκηση του πρωταθλήματος, έχει τον τρόπο να παίρνει και «διπλά». Μάλιστα, απέναντι σε δυνατούς αντιπάλους και δύσκολες έδρες.\nΣτην ΑΕΛ το πανηγύρισαν με την ψυχή τους το «διπλό» στο Αρένα, που ήταν ανώτερη στη μεγαλύτερη διάρκεια του αγώνα, αλλά από χθες επικεντρώθηκαν στο αμέσως επόμενο παιχνίδι που είναι αύριο με τον Ολυμπιακό για το κύπελλο. Ακολούθως, την Κυριακή, η ΑΕΛ θα αναμετρηθεί με τον Απόλλωνα για το πρωτάθλημα. Πρόκειται για δύο ματς κομβικής σημασίας, που θα κρίνουν πολλά στην προσπάθεια υλοποίησης του διπλού στόχου της, κατάκτησης πρωταθλήματος και κυπέλλου.\nΣτο μεθαυριανό πρώτο ματς για την ημιτελική φάση, θα θελήσει να θέσεις τις βάσεις για πρόκριση ενόψει του επαναληπτικού στο Τσίρειο. Σε ντέρμπι της Κυριακής, θα ψάξει νέα νίκη σε ντέρμπι, να θέσει νοκ άουτ τον αντίπαλό της από τη διεκδίκηση του πρωταθλήματος και τουλάχιστον να διατηρήσει τη διαφορά από την Ομόνοια στον ένα βαθμό (εφόσον περάσει από το «Αντώνης Παπαδόπουλος»).\nΗ ΑΕΛ ολοκληρώνει σήμερα την προετοιμασία της. Ο Κέρκεζ δεν υπολογίζει και πάλι τον τιμωρημένο Αβντιγιάι, τον τραυματία Μπουνόζα και κατά πάσα πιθανότητα τον Πάντιτς, που επίσης αντιμετωπίζει πρόβλημα τραυματισμού.


Μεϊμαράκης: Πάνω από όλα η Ελλάδα – ZoomNews\n«Πάνω από όλα η Ελλάδα», ήταν το μήνυμα που έστειλε ο Πρόεδρος της Νέας Δημοκρατίας, Ευάγγελος Μεϊμαράκης, κατά την ομιλία του το βράδυ του Σαββάτου στην Λάρισα, καλώντας τους ψηφοφόρους να ακούσουν όλα τα κόμματα να κρίνουν και να συγκρίνουν.\n«Εμείς θέλουμε να μας ακούσουν. Να ακούσουν όλες τις πολιτικές δυνάμεις, να μας κρίνουν και να μας συγκρίνουν. Να κρίνουν και να συγκρίνουν όμως και αυτά που έλεγε ο Τσίπρας το Γενάρη πριν από τις εκλογές με όσα έκανε στους επτά μήνες που έχει την ευθύνη της διακυβέρνησης της χώρας», ανέφερε ο κ. Μεϊμαράκης, στρέφοντας τα πυρά του στον ΣΥΡΙΖΑ.\nΟ Πρόεδρος της ΝΔ εξέφρασε την βεβαιότητά του ότι εάν οι πολίτες συγκρίνουν τα κόμματα, «η ΝΔ θα είναι πρώτη στην προτίμηση όλων των Ελλήνων», ενώ σημείωσε ότι δεν πρέπει να υπάρξει ξανά κανένας και καμιά, θύμα του λαϊκισμού, του φανατισμού και της λάσπης.\n«Εμείς τους θέλουμε όλους γιατί η ΝΔ υπηρετεί την ενότητα των Ελλήνων. Πρόοδος δεν είναι εμμονή σε χρεοκοπημένες ιδεοληψίες, δεν είναι ο λαϊκισμός, αλλά η υπευθυνότητα», υπογράμμισε και ζήτησε από τους ψηφοφόρους να δώσουν δύναμη στη Νέα Δημοκρατία για να σχηματιστεί σταθερή κυβέρνηση με προοπτική τετραετίας.\nΔιαβεβαίωσε, δε, τους πολίτες ότι η ΝΔ μπορεί με ένα σχεδιασμό να βοηθήσει ώστε να βγούμε από την κρίση, ενώ προειδοποίησε ότι τα επόμενα δύο χρόνια είναι κρίσιμα. Επίσης, δεσμεύτηκε ότι η ΝΔ δεν πρόκειται να δεχθεί τα επώδυνα μέτρα για τους αγρότες.\nΣε συνέντευξη του στην εφημερίδα Real news ο κ. Μεϊμαράκης υποστήριξε ότι την επομένη των εκλογών θα πρέπει να υπάρξει μια σταθερή κυβέρνηση συνεργασίας με ορίζοντα τετραετίας με τη συμμετοχή ακόμα και του ΣΥΡΙΖΑ.\nΟ Πρόεδρος της ΝΔ τονίζει πως ο «χρειάζεται μια κυβέρνηση όλων των Ελλήνων» και πως θα κάνει ότι μπορεί προς αυτή την κατεύθυνση. « Ο ΣΥΡΙΖΑ πρέπει να συμμετάσχει» ξεκαθαρίζει ο κ. Μειμαράκης ο οποίος και κατηγορεί τον Αλέξη Τσίπρα πως « είναι εκείνος που επιδεικνύει αλαζονεία και καθεστωτική νοοτροπία δηλώνοντας πως δεν θα συνεργαστεί με κανέναν άλλον εκτός των ΑΝΕΛ, αποκλείοντας ουσιαστικά οποιαδήποτε μετεκλογική συνεργασία, ιδίως μάλιστα αν δεν μπουν οι ΑΝΕΛ στη Βουλή.»\nΣύμφωνα με τον κ. Μειμαράκη έχουν τελειώσει οι μονοκομματικές κυβερνήσεις και θα επιδιώξει τη συνεργασία με όσο πιο πολλά κόμματα γίνεται. « Εφόσον ο ελληνικός λαός αναδείξει τη Νέα Δημοκρατία πρώτο κόμμα – πράγμα που ήδη φαίνεται- θα επιδιώξω να υπάρξει μια ευρύτερη συνεργασία των πολιτικών δυνάμεων του ευρωπαϊκού μετώπου με στόχο τον σχηματισμό μιας σταθερής κυβέρνησης με προοπτική τετραετίας.\nΗ κυβέρνηση αυτή θα υλοποιήσει ένα κοινά αποδεκτό εθνικό σχέδιο οικονομικής και κοινωνικής ανάταξης της χώρας με απαράβατο όμως όρο τη διασφάλιση της παρουσίας μας στην Ευρώπη» δηλώνει ο κ. Μειμαράκης. Ο Πρόεδρος της ΝΔ κατηγορεί τον κ. Τσίπρα πως θέτει διχαστικά διλήμματα στον ελληνικό λαό και πως μέσα σε επτά μήνες «κατάφερε να ακυρώσει την προσπάθεια και τις θυσίες των προηγούμενων χρόνων αλλά και να μας φορτώσει με νέα χρέη.\nΑυτό το κακό που έκανε δεν ισοφαρίζεται με τίποτα» λέει χαρακτηριστικά τονίζοντας πως το σχέδιό του είναι « η σταδιακή μείωση των φόρων όσο το δυνατό πιο σύντομα, αλλά εφόσον σταθεροποιηθούν τα δημόσια οικονομικά.»\nΗ εξαφάνιση της φράσης “κακός πρωθυπουργός” και η απάντηση του Υπουργείου


Ντόρτια στον «Σαν Σίρο»! (ΒΙΝΤΕΟ) - Sportdog.gr - Αθλητικά Νέα | Ειδήσεις | Sport\n09/01/11 - 19:13\nΝτόρτια στον «Σαν Σίρο»! (ΒΙΝΤΕΟ)\nΑπίστευτο παιχνίδι διεξήχθη στον «Σαν Σίρο», όπου Μίλαν και Ουντινέζε αναδείχθηκαν ισόπαλες 4-4, με τα έξι από τα οκτώ γκολ του ματς να σημειώνονται στο δεύτερο ημίχρονο, ενώ στο φινάλε είχαμε συνεχόμενες εναλλαγές του σκορ.\nΟι φιλοξενούμενοι άνοιξαν το σκορ με τον Ντι Νατάλε στο 35’, ωστόσο ο Πάτο στις καθυστερήσεις του πρώτου μέρους ισοφάρισε σε 1-1. Το δεύτερο ημίχρονο ξεκίνησε με τον καλύτερο τρόπο, αφού ο Σάντσεζ στο 53’ έκανε το 1-2, ενώ ο Ντι Νατάλε και πάλι στο 66’ έκανε το 1-3.\nΣτο σημείο αυτό όλοι πίστεψαν πως το ματς τελείωσε, ωστόσο η συνέχεια ήταν ακόμα καλύτερη. Ο Μπενάτια στο 78’ έστειλε τη μπάλα στα δίχτυα της ομάδας του και μείωσε σε 2-3, ενώ ο Πάτο στο 82’ έκανε το 3-3 και έφερε το ματς στα ίσια. Στο 89’ όμως, ο Ντενις έβαλε την Ουντινέζε και πάλι μπροστά στο σκορ (3-4), όμως την τελευταία λέξη στο ματς την είπε η Μίλαν. Ο Ιμπραϊμοβιτς στο 93’ με κοντινό πλασέ σκόραρε και διαμόρφωσε το τελικό 4-4!\nΣπουδαίο παιχνίδι έγινε και στην Σικελία, όπου η Ίντερ με ανατροπή επικράτησε 2-1 της Κατάνια και πήρε μία σημαντική νίκη.\nΤο πρόγραμμα της (19ης) αγωνιστικής:


Τα ζώδια σήμερα Κυριακή 27 Ιουνίου - Polis 24 Polis 24\n27 Ιουνίου, 2021 Featured, Lifestyle comments\nΗ Αφροδίτη κάνει την είσοδο της στον Λέοντα και θα παραμείνει σε αυτή τη θέση μέχρι τις 22 Ιουλίου. Aνοιχτός θα είναι ο δρόμος για καινούργιες γνωριμίες, κάποιοι θα ερωτευτούν και θα προβούν σε δυναμικές και ασυνήθιστες ενέργειες. Όσοι διατηρούν σχέση θα έχουν τη δυνατότητα να περάσουν ευχάριστα με το ταίρι τους, άμεσες θα είναι οι εκδηλώσεις, θα ακουστούν λόγια που θα ανανεώσουν τις επαφές.\nΣε ζητήματα οικονομικής φύσης θα υπάρξουν δημιουργικά ανοίγματα, οι συντονισμένες ενέργειες θα έχουν προσοδοφόρα κατάληξη. Ανοιχτός θα είναι ο δρόμος για συναλλαγές και αγοραπωλησίες, ενδεχομένως κάποιοι να στρέψουν το ενδιαφέρον τους στην αυτοπροβολή και να προχωρήσουν σε αγορές καλλωπισμού.\nΗ Σελήνη βρίσκεται στον Υδροχόο καιθα υπάρξει ανάγκη για συλλογική δράση, οι ανεξάρτητοι χαρακτήρες θα στρέψουν το ενδιαφέρον τους σε δραστηριότητες που να μπορούν να τους ανανεώσουν, δύσκολο θα είναι γι’ αυτούς να περιοριστούν σε όρια και κανόνες. Προσοχή θα πρέπει να δοθεί στην αντίθεση της Σελήνης με τον Άρη δεν θα λείψουν οι εκρηκτικές συμπεριφορές, οι νευρικοί και παρορμητικοί χαρακτήρες θα πρέπει να προσέξουν τις αντιδράσεις τους.\nΗ σύνοδος της Σελήνης με τον Κρόνο και το τετράγωνο της με τον Ουρανό θα φέρει τάσεις φυγής, και ανάγκη για εναντίωση προς το κατεστημένο. Με δυσκολία θα υπάρξει αυτοσυγκράτηση και πειθαρχία, προσοχή στις εξάρσεις και τα ξεσπάσματα. Το τρίγωνο της Σελήνης με τον Ερμή είναι μία θετική όψη, πρόσφορο θα είναι το έδαφος για συζητήσεις, εφικτή θα είναι η συνεννόηση.\nNext article Γλυκά Νερά: Ο «παραμυθένιος» γάμος έκρυβε μια κόλαση για την Καρολάιν\nPrevious article Λίβανος: Ταραχές σε δύο πόλεις λόγω της υποτίμησης-ρεκόρ του νομίσματος


Η υποκρισία του κ. Γιασημάκη για το προσφυγικό δεν έχει όρια… – Άποψη Τώρα\nΗ υποκρισία του κ. Γιασημάκη για το προσφυγικό δεν έχει όρια…\nΟ κ. Γιασημάκης ποτέ δεν διαφώνησε με τις κατευθύνσεις της Ε.Ε. που εφαρμόζουν διαχρονικά οι αστικές κυβερνήσεις για την μετατροπή της χώρας μας σε μια απέραντη φυλακή για τα θύματα των Ιμπεριαλιστικών πολέμων και επεμβάσεων.\nΠοτέ δεν διαφώνησε με τις κυβερνήσεις του ΣΥΡΙΖΑ και σήμερα της ΝΔ που, εφαρμόζοντας αυτή την πολιτική, δημιουργούν κέντρα κράτησης-φυλακές προσφύγων και μεταναστών στην Μαλακάσα αλλά και σε όλη την επικράτεια.\nΘυμίζουμε ότι ο κ. Γιασημάκης ως αντιπολίτευση το 2016 ψήφισε μαζί με τον κ. Ρούσση την δημιουργία camp-εγκλωβισμού προσφύγων στην Μαλακάσα, εφαρμόζοντας κατά γράμμα τις κυβερνητικές και κοινοτικές επιταγές.\nΕπίσης, για την καλύτερη εφαρμογή της πολιτικής του εγκλωβισμού των προσφύγων στην περιοχή μας όρισε ως «Διαπολιτισμικό Διαμεσολαβητή» των αντιδήμαρχο Μαλακάσας κ. Κωνσταντίνο Λίτσα.\nΣήμερα σέρνεται πίσω από τις εξελίξεις εξαιτίας της γενικευμένης λαϊκής κατακραυγής για τις επιλογές του.\nΈχει τεράστιες ευθύνες για την κατάσταση που βιώνουν οι κάτοικοι της περιοχής που ζουν τις συνέπειες του μαζικού εγκλωβισμού προσφύγων και μεταναστών στην περιοχή μας.\nΈχει τεράστιες ευθύνες για την ίδια την κατάσταση που έχει δημιουργηθεί μέσα στους καταυλισμούς που θέτουν σε κίνδυνο την υγεία και την ζωή των ίδιων των προσφύγων, των εκατοντάδων προσφυγόπουλων που παραμένουν στοιβαγμένα το ένα πάνω στο άλλο.\nΚαλούμε το λαό της περιοχής να στρατευθεί με το πλαίσιο πάλης και αιτημάτων της Λαϊκής Συσπείρωσης, που ήδη έχουμε καταθέσει τόσο στο δημοτικό συμβούλιο όσο και δημόσια, και το οποίο δίνει λύσεις τόσο υπέρ των προσφύγων και μεταναστών όσο και υπέρ των κατοίκων της περιοχής:\nΝα κλείσει τώρα η κλειστή δομή-φυλακή του αίσχους για πρόσφυγες και μετανάστες.\nΆμεση αποσυμφόρηση στο ήδη υπάρχον ανοικτό κέντρο φιλοξενίας. Οι αιτούντες άσυλο με γρήγορες διαδικασίες να μεταφέρονται στις χώρες προορισμού τους.\nΚαμία εμπλοκή και συναλλαγή με τις ΜΚΟ στην διαχείριση του προσφυγικού.\nPREVIOUS Previous post: Εκπρόσωπος Ιεράς Συνόδου: Αδιαπραγμάτευτη η θεία κοινωνία\nNEXT Next post: Κορονοϊός: Οδηγός ασφαλείας για τις παραλίες. Τι πρέπει να προσέχουμε;


Ραντιέρικος καπιταλισμός - Ειδήσεις - νέα - Το Βήμα Online\nΤελικά ο Κοσκωτάς ήταν μπροστά από την εποχή του. Είχε καταλάβει το κρυφό νόημα του επιχειρείν: αντί να ταλαιπωρείσαι με τα περιφερειακά, πας κατευθείαν και αγοράζεις μια τράπεζα. Τα υπόλοιπα έρχονται μόνα τους. Εντάξει το έκανε άγαρμπα και τον κατάλαβαν. Αλλά και ο Λαυρεντιάδης με την «Proton» δεν τα πήγε καλύτερα. Είχε μαζί του το νόμο όμως. Πρόλαβε να επιστρέψει τα χρήματα πριν κατηγορηθεί για υπεξαίρεση κι έτσι ούτε γάτα ούτε ζημιά\n11 Οκτωβρίου 2011, 18:31 Ενημερώθηκε: 12 Οκτωβρίου 2011, 06:09\nΤελικά ο Κοσκωτάς ήταν μπροστά από την εποχή του. Είχε καταλάβει το κρυφό νόημα του επιχειρείν: αντί να ταλαιπωρείσαι με τα περιφερειακά, πας κατευθείαν και αγοράζεις μια τράπεζα. Τα υπόλοιπα έρχονται μόνα τους.\nΕντάξει το έκανε άγαρμπα και τον κατάλαβαν. Αλλά και ο Λαυρεντιάδης με την «Proton» δεν τα πήγε καλύτερα. Είχε μαζί του το νόμο όμως. Πρόλαβε να επιστρέψει τα χρήματα πριν κατηγορηθεί για υπεξαίρεση κι έτσι ούτε γάτα ούτε ζημιά. Δεν μου φαίνεται συμπεριφορά αθώου. Θα πείτε «γλίτωσε το δημόσιο κάποια εκατομμύρια». Τέτοια όμως βλέπουν οι νομοταγείς κι εξοργίζονται.\nΑσε που η υπεξαίρεση είναι η παρωνυχίδα. Για τους πεινασμένους. Αν έχεις μια τράπεζα αλλού είναι το ψωμί. Αίφνης η «Proton» είχε λέει διακόσια εκατομμύρια ευρώ δάνεια σε επιχειρήσεις συμφερόντων Λαυρεντιάδη. Αυτά, μάλιστα, είναι λεφτά.\nΠώς το έκαναν επί χούντας; Έπαιρναν την επιδότηση για ένα εργοστάσιο, έδιναν τα μισά -που λέει ο λόγος- για τα μπετά και μη τους είδατε. Μας έμεναν τα κουφάρια- αναμνηστικά γλυπτά της επαράτου. Τώρα φυσικά τα πράγματα γίνονται πιο κομψά. Υπάρχει και το χρηματιστήριο. Δίνεις δάνειο στον εαυτό σου, κάνεις τις εξαγορές σου, βγάζεις τις υπεραξίες σου και μετά γαία πυρί μιχθήτω. Γι’ αυτό σας λέω μεγάλη βλακεία η υπεξαίρεση.\nΗ «Βlack Rock» βέβαια περιπλέκει τα πράγματα. Στην Ιρλανδία που πήγε τούς έβγαλε επισφάλειες- δες θαλασσοδάνεια- με το κιλό. Όταν μαθεύτηκε ότι έρχεται κατά το Νότο έπεσε πανικός. Σε εποχή ισχνών αγελάδων που θα βρεθούν τα πρόσθετα κεφάλαια για τις ζημιές που θα έρθουν στο φως; Έχουν κι ένα δίκιο δεν λέω.\nΑπό την άλλη πλευρά, βέβαια, είναι καλό να ξέρουμε την αλήθεια. Να χωρίσει η ήρα από το στάρι. «Με τι δικαιολογία άλλωστε θα τους λέγαμε να μην έρθουν» λένε χαρακτηριστικά κάποιοι κυβερνητικοί. Άσε που τους έβγαλαν στη φόρα και από την τρόικα. «Θέλετε ένα τραπεζικό σύστημα που θα κάνει κάποιους πλούσιους με τις καταθέσεις σας;» Έλα ντε!


Ποιούν τη νήσσα… για τον Πετσίτη | ΠΟΛΙΤΙΚΗ | antinews.gr\nΠοιούν τη νήσσα… για τον Πετσίτη\n«Ο κ. Πετσίτης έκανε τις δικές του επιλογές και τράβηξε το δικό του δρόμο, από ένα σημείο και μετά υπάρχει ατομική ευθύνη και όλα θα ελεγχθούν, σχετίστηκε με επιχειρήσεις με τις οποίες η κυβέρνηση συγκρούστηκε ανοιχτά. Η είδηση που δημοσιοποιήθηκε είναι απολύτως ψευδής. Ο φιλικός τύπος του κόμματος της αξιωματικής αντιπολίτευσης παράγει περισσότερα fake news απ όσα μπορεί να καταναλώσει η ΝΔ. Η κα Κωνσταντοπούλου σιγοντάρει για δικούς της λόγους τη σκανδαλολογία της ΝΔ».\nΑυτά δήλωσε ανερυθρίαστα ο κυβερνητικός εκπρόσωπος μετά από τον σάλο που ξέσπασε λόγω των νέων αποκαλύψεων για την αδικαιολόγητα χλιδάτη ζωή του Πετσίτη γνωστού κι ως «Μανόλο του Παππά».\nΤι μας λέει δηλαδή εμμέσως ο κύριος Τζανακόπουλος;\nΌτι στην αρχή ο Πετσίτης ήταν μαζί τους, αλλά όταν κατάλαβαν το ποιόν του ανδρός του είπαν να… τραβήξει τον δικό του δρόμο ή κάπως έτσι τέλος πάντων.\nΠροφανώς, με το όψιμο άδειασμα στον Πετσίτη θεωρούν ότι καθάρισαν και με αυτή την υπόθεση που τάραξε συθέμελα το δήθεν ηθικό πλεονέκτημα της αριστεράς.\nΠροφανώς, ο Πετσίτης ψευδόμενος μπαινόβγαινε στη ΔΕΠΑ ως εκπρόσωπος του Μαξίμου.\nΠροφανώς, τυχαία πλούτισε επί των ημερών του ΣΥΡΙΖΑ.\nΠροφανώς, λόγω της επιχειρηματικής του δεινότητας υπήρξαν οι συναλλαγές με κυπριακές offshore που αγγίζουν άτομα με τα οποία οι συριζαίοι πήγαιναν στην Βενεζουέλα δήθεν για να προσκαλέσουν επενδυτές στην Ελλάδα.\nΠροφανώς, η περίεργη παραίτηση διευθυντή της Αρχής Καταπολέμησης Εσόδων από Εγκληματικές Δραστηριότητες που ερευνούσε το σκάνδαλο ΔΕΠΑ - Λαυρεντιάδη στο οποίο εμπλέκεται ο «Μανόλο του Παππά», αποτελεί σύμπτωση.\nΠροφανώς, πάλι έπεσε θύμα συμφερόντων η άδολη και αγνή κυβέρνηση της αριστεράς.\nΑχ... τα καημένα τα παιδιά...\nΔεν πειράζει όμως... ουδέν κακό αμιγές καλού.\nΕίμαστε σίγουροι ότι θα βρουν συμπόνια στην αγκαλιά του Κόκκαλη και θα ξεπεράσουν κι αυτή την πλεκτάνη που στήθηκε στα υπόγεια της Πειραιώς.\nΑ, ξεχάσαμε, έχουν για σύμμαχο και την σκευωρία της Novartis, της οποίας η τελική πράξη, όπως πρώτοι αποκαλύψαμε, αναμένεται να παιχτεί λίαν συντόμως.\nΜανούλες στον αντιπερισπασμό… τα συντρόφια!\nΗ σταγονα του καραμπινατου σκανδαλου Πετσιτη-Παππα-Αρτεμιου εγινε κηλιδα και παει να γινει λεκες .Οσο και να προσπαθουν οι διαφορες κυριες του συστηματος Ρασπουτιν να το ξεπλυνουν δεν θα μπορεσουν .Υπαρχουν δικαστες στην Αθηνα και οσο πλησιαζουμε προς τις εκλογες τοσο τα στοματα θ'ανοιγουν και θα μιλανε .Εδω για εναν λεκε στον Λευκο Οικο ρε γ@μ@το επεσε ενας Προεδρος των ΗΠΑ και το Μαξιμου του Μανολο θα αποτελεσει εξαιρεση .''Ήγγικεν γαρ η ώρα της Αποκάλυψης… ''\nΜπορείς με δυο κουβεντες να μας περιγράψεις ποιο είναι ακριβώς το σκάνδαλο; Κατανοητή η αγωνία για το όλοι οι ιδιοι είμαστε, αλλά έλεος, να εχεις προεξοφλήσει 200εκτμ δανεικά και αγύριστα με εγγύηση μελοντικά αποτελέσματα, να τα έχεις μεταφέρει στους πολίτες και να σιγοτραγουδάς τρία πουλάκια κάθονταν, πάει πολύ.\nsixry@ karenin01/04/2019 23:39:37\nΡαβινος@ karenin02/04/2019 00:13:42\n''Μπορείς με δυο κουβεντες να μας περιγράψεις ποιο είναι ακριβώς το σκάνδαλο;''Ιδου οι λεκεδες των πρωταγωνιστων του σκανδαλου Πετσιτη -Παππα -Τσιπρα της παρεας του Μαξιμου .\n***Xρονοδιάγραμμα, όπου καταγράφονται οι σχέσεις μεταξύ των «πρωταγωνιστών» της υπόθεσης:\n*Καλοκαίρι 2013. Ο Παππάς συνοδευόμενος από τον Αρτεμίου βρέθηκαν για άγνωστο λόγο στη Βενεζουέλα και επισκέφθηκαν με λίαρ τζετ αμφιλεγόμενου προσώπου το νησί Μαργαρίτα.\n* Ιανουάριος 2015. Ο “Μανόλο του Παππά”, όπως ήταν ήδη γνωστός στους Συριζαϊκούς κύκλους, αποκτά ελευθέρας στο Μαξίμου (…) Η επίσημη ιδιότητά του, όπως έχει υποστηρίξει επανειλημμένα η Ζωή Κωνσταντοπούλου, ήταν διευθυντής του Νίκου Παππά, εξ ου και του κουβαλούσε διαρκώς την τσάντα του.\n* Ιούλιος 2015. Ο Αρτεμίου αναλαμβάνει τις κυπριακές εταιρείες της ELFE και αρχίζει έτσι επισήμως τη συνεργασία του με τον Λαυρέντη Λαυρεντιάδη.\n*Σεπτέμβριος 2015. Το πόσο κοντά είναι ο Πετσίτης στην παρέα του Μαξίμου, δηλαδή όχι μόνον με τον Παππά αλλά και με τον Τσίπρα, αποδεικνύει το περιβόητο τεφτέρι στο οποίο οι τρεις τους μαζί με τον κ. Φλαμπουράρη και τον κ. Σακελλαρίδη είχαν γράψει τις προβλέψεις τους για τα αποτελέσματα των εκλογών του Σεπτεμβρίου του 2015.\n*Αρχές 2016. Ο Μανώλης Πετσίτης αρχίζει ξαφνικά να πληρώνεται πλουσιοπάροχα από τον Λαυρέντη Λαυρεντιάδη, καθώς εμφανίζεται να εργάζεται για την εταιρεία του τελευταίου ELFE, με αμοιβές άνω των 100.000 ευρώ τον χρόνο. Υπενθυμίζεται ότι η κυβέρνηση ΣΥΡΙΖΑ παρέλαβε το χρέος της ELFE στη ΔΕΠΑ στα 74 εκατ. ευρώ από την προηγούμενη κυβέρνηση και σήμερα το χρέος υπερβαίνει τα 130 εκατ. ευρώ, είναι δηλαδή αυξημένο κατά 80%. Υπογραμμίζεται επίσης ότι για την υπόθεση αυτή έχει ασκηθεί ποινική δίωξη σε βαθμό κακουργήματος στο πρώην στέλεχος του Τομέα Ενέργειας του ΣΥΡΙΖΑ κ. Θεόδωρο Κιτσάκο, ο οποίος τοποθετήθηκε από τον ΣΥΡΙΖΑ στο τέλος του 2015 στη θέση του διευθύνοντος συμβούλου της ΔΕΠΑ, ενώ παλιότερα εργαζόταν στην ELFE ως γενικός διευθυντής της και επομένως υπήρχε προφανής σύγκρουση συμφερόντων.\n*Οκτώβριος 2016. Στις σκοτεινές αυτές σχέσεις μπαίνει και ο Αρτεμίου, που φιγουράρει στη λίστα των Panama Papers. Ο φωτογραφικός φακός τον συλλαμβάνει να αποχωρεί από το Μέγαρο Μαξίμου κρατώντας μια πλαστική σακούλα. Η κυβέρνηση επί δύο εβδομάδες δεν βγάζει άχνα για τον σκοπό της επίσκεψης, μέχρι που ο ίδιος ο Αρτεμίου ομολογεί ότι βρέθηκε στο Μέγαρο Μαξίμου για λογαριασμό πελάτη του. Ο Μανώλης Πετσίτης, σύμφωνα με τα φορολογικά του στοιχεία που έχουν δημοσιευθεί, εξακολουθεί να πληρώνεται αδρά για να παρέχει τις πολύτιμες υπηρεσίες του στον Λαυρέντη Λαυρεντιάδη και την ELFE.\n* Αύγουστος 2018. Στον Λαυρέντη Λαυρεντιάδη ασκείται δίωξη για αδικήματα απάτης κατ’ εξακολούθηση, και σύσταση εγκληματικής οργάνωσης σε βάρος του Δημοσίου σε βαθμό κακουργήματος για την υπόθεση της ELFE. *Νοέμβριος 2018. Ασκείται ποινική δίωξη σε βάρος του Θόδωρου Κιτσάκου (πρώην προέδρου της ΔΕΠΑ) και άλλων στενών συνεργατών του Λ. Λαυρεντιάδη για κακουργηματική απιστία σχετικά με την υπόθεση των χρεών της ELFE. Είχε προηγηθεί συνέντευξή του Κιτσάκου στην οποία υποστήριξε ότι όλοι στην κυβέρνηση μεταξύ των οποίων οι Δραγασάκης, Φλαμπουράρης, Σταθάκης, Πιτσιόρλας και Τζάκρη γνώριζαν τι συνέβαινε μεταξύ Λαυρεντιάδη και ΔΕΠΑ, ενώ δημοσιοποιούνται και mails του ίδιου προς υπουργούς, καθώς και τα πρακτικά του Δ.Σ. της ΔΕΠΑ από τα οποία επιβεβαιώνονται οι ισχυρισμοί του. Παράλληλα ο Κιτσάκος καταγγέλλει και τον ρόλο του Πετσίτη για τον οποίο αναφέρει ότι λειτουργούσε ως εκπρόσωπος του Μαξίμου, όπως προκύπτει και από το παρουσιολόγιο της ΔΕΠΑ.\n*Δεκέμβριος 2018. Αποκαλύπτεται ότι ο Πετσίτης εκπροσωπεί φορολογικά στην Ελλάδα τον Αρτεμίου, μέσω των δύο συνεταίρων του Λάμπρου Πιερή και Σωτηράκη Παναγιώτου. Ο ίδιος «αναχωρεί» για την Κύπρο, όπου παραμένει μέχρι στιγμής. Ο κ. Παππάς απαντώντας σε σχετική ερώτηση παραδέχεται ότι ήταν συμμαθητής του, αλλά αρνείται δημοσίως οποιαδήποτε άλλη σχέση μαζί του.\n*Ιανουάριος 2019. Επειτα από μήνυση της Alpha Bank ασκείται νέα ποινική δίωξη σε βαθμό κακουργήματος στον Λαυρέντη Λαυρεντιάδη για το σκάνδαλο ΔΕΠΑ-ELFE. Υστερα από νέα δημοσιεύματα που εμφανίζουν τον Πετσίτη να μπαινοβγαίνει στη ΔΕΠΑ ως εκπρόσωπος του Μαξίμου και παράλληλα να διάγει αδικαιολόγητα πολυτελή βίο, διαμένοντας σε βίλα που δεν έχει καν μισθώσει, διατάσσεται έρευνα σε βάρος του από την Εισαγγελία του Αρείου Πάγου.\n*Μάρτιος 2019. Στους λογαριασμούς του κ. Πετσίτη εντοπίζονται αναιτιολόγητες πληρωμές και μεγάλα χρηματικά ποσά που έχει λάβει από την εταιρεία του Αρτ. Αρτεμίου στην Κύπρο. Παράλληλα αποκαλύπτεται ότι υψηλόβαθμο στέλεχος της Αρχής για το ξέπλυμα βρώμικου χρήματος απομακρύνεται από τη θέση του από την πρόεδρο της Αρχής κ. Αννα Ζαΐρη, ενώ είχε μόλις καταθέσει έκθεση για το σκάνδαλο ΔΕΠΑ-Λαυρεντιάδη-Πετσίτη.\n* 1η Απριλίου 2019. Ο κ. Τζανακόπουλος υποστηρίζει ότι «ο κ. Πετσίτης έκανε τις δικές του επιλογές και τράβηξε τον δικό του δρόμο, από ένα σημείο και μετά υπάρχει ατομική ευθύνη και όλα θα ελεγχθούν». Πηγή: Protagon.gr\nkarenin@ Ραβινος02/04/2019 00:41:04\nΚαλά, τρία παιδιά Βολιώτικα μας κλέψαν την Αννούλα. Οταν βγεί κατι ποιο συγκεκριμένο εδω είμαστε.\nOeer@ karenin02/04/2019 08:19:43\nΜε το IQ που εχεις, καταλαβαινω απολυτα, οτι με τοσα επιχειρηματα που σου αραδιασε,( εκανε ματαιο κοπο να ασχοληθει μαζι σου), το μονο που καταλαβες ειναι οτι τα τρια παιδια (Αλ6ς, Πετσιτης κ Παππας) κλεψαν μεχρι κ την Αννουλα! ΥΓ εστω κ ετσι εχεις κανει μια καποια Προοδο, συνεχισε την προσπαθεια, μπορει στο τελος να μαθεις κ Αγγλικα!\nΡαβινος@ karenin02/04/2019 10:23:36\nΤα καγκελα στην λογικη καλα κρατουν .Καλη λευτερια .\nDarwin@ Ραβινος02/04/2019 13:14:38\nOλο αυτο το "σεντονι" των επιχειρηματων θυμιζει κατι διακηρυξεις αστειων "αντιεξουσιαστων" που "εξηγουν" γιατι εσπασαν τζαμια και επαιξαν κλεφτες κι αστυνομους με την αστυνομια.